הוועדה לענייני ביקורת המדינה, כנסת 25, פרוטוקול מספר 36, 2023-05-29 00:00

מיקי לוי: צוהריים טובים, תודה רבה לכולם שבאתם

מיקי לוי:  הנושא על הפרק: הטיפול הממשלתי בחוסר מעש בקרב צעירים בחברה הערבית - דוח של מבקר המדינה

מיקי לוי:  מכובדיי כולם, אני כבר מתנצל ואומר שאני לא אצליח כנראה להגיע לכל מי שנמצא פה

מיקי לוי:  אני אשתדל

מיקי לוי:  בוודאי ובוודאי לא שניים מאותו גוף

מיקי לוי:  וגם מי שיקבל את זכות הדיבור זה יהיה שתי דקות, כי יש כאן הרבה מאוד אנשים

מיקי לוי:  כשיש לי זמן אין לי בעיה לתת לאנשים לדבר

מיקי לוי:  ומי שיפתח את הנושא זה מי שביצע את הדוח עצמו, זה משרד מבקר המדינה, וחבר הכנסת טיבי ביקש לדבר מייד לאחר מכן, כי יש דוח אישי שלו

אחמד טיבי: לא דוח אישי

מיקי לוי: דוח פרטי? סליחה, הצעת חוק פרטית

מיקי לוי:  בבקשה

ליאורה שמעוני: שלום רב לכולם, אנחנו נמצאים כאן אחרי שפרסמנו לא מזמן, החודש הזה את הדוח על טיפול המדינה בצעירים חסרי מעש בחברה הערבית

ליאורה שמעוני:  צריך לציין ש-30% מהצעירים בני ה-24-18 במדינת ישראל הם צעירים ערבים

ליאורה שמעוני:  אחרי אירוע של שומר חומות נדרשנו לסוגיה מה קרה שם בשומר חומות, ומה קרה עם כל נושא ההתפרעויות שהיו בתוך מדינת ישראל

ליאורה שמעוני:  החלטנו לבדוק מיהם אותם אנשים שיצאו החוצה, ובמה מדובר

ליאורה שמעוני:  כאשר התחלנו לבדוק את הנושא הזה הסתבר לנו לתדהמתנו, למרות שזה דבר שהיה ידוע, שכאשר צעיר יהודי מסיים את כיתה י"ב עומדות בפניו כמה אפשרויות מאוד מאוד ברורות, טבעיות ורגילות, הוא יתגייס לצבא, הוא יעשה שירות לאומי, אולי הוא ילך ללימודים אקדמיים, אולי הוא ילך לישיבה תיכונית

ליאורה שמעוני:  אבל אז כשאנחנו מסתכלים על הצעיר הערבי שמסיים את לימודיו, בעצם הוא נמצא במקום חסר כל הכוונה, חסר כל ידע לאן הוא צריך ללכת, אולי הוא יתקבל ללימודים אקדמיים, אולי הוא לא יתקבל ללימודים האקדמיים – תכף נראה את הנתונים בנושא הזה – אולי הוא יתחיל לעבוד, אבל הוא לא רכש שום מקצוע

ליאורה שמעוני:  אף אחד לא כיוון אותו לאיזושהי הכשרה מקצועית מיוחדת

ליאורה שמעוני:  בעצם הוא נמצא קצת תלוש, וצריך למצוא את חייו מהרגע שבו הוא פסע מעבר לשער בית הספר התיכון

ליאורה שמעוני:      ניסינו להגיע לעומק של הדברים ולבדוק במה מדובר, ואז ראינו ששיעור חוסר המעש בקרב צעירים ערבים מגיע לפי שניים בערך מהשיעור שלהם בקרב יהודים

ליאורה שמעוני:  בעוד אצל יהודים בממוצע - - -      

וליד טאהא: לפי הדוח שלכם פי שלושה

ליאורה שמעוני: הממוצע של גברים ונשים

ליאורה שמעוני:  אם אני מדברת על גברים ונשים ביחד – 15% אצל היהודים, בערך 30% אצל הערבים

ליאורה שמעוני:  אם אני מסתכלת רק על הגברים, אתה צודק, השיעור יותר גבוה

ליאורה שמעוני:       ניסינו לבדוק במה מדובר

ליאורה שמעוני:  ואז השתמשנו בדוח הזה בכלים מתודולוגיים מאוד מאוד מתקדמים, שאני חייבת לומר שלא נעשה בהם שימוש באף מקום במדינת ישראל

ליאורה שמעוני:  לא יודעת עד כמה נעשים דברים כאלה בעולם

ליאורה שמעוני:  בכל אופן אלו כלים מתודולוגיים מאוד משמעותיים

ליאורה שמעוני:  אספנו נתונים מגופים רבים

ליאורה שמעוני:  על מה אני מדברת? אני מדגישה את העניין של הנתונים משום שלא מדובר כאן על תחושות בטן, לא מדובר פה על מחשבות, אלא מדובר כאן על עובדות חיות וקיימות

ליאורה שמעוני:  הנתונים שאספנו הם ממשרד החינוך, כולל רמ"ה עם כל הנושא של הציונים במבחנים וכדומה, מהביטוח הלאומי, ממשרד הרווחה, מהמשטרה, משירות התעסוקה

ליאורה שמעוני:  מגופים רבים לקחנו את כל הנתונים האלה, וניסינו להסתכל בראייה מתכללת באמצעות מתודולוגיות מתקדמות ביותר, כולל machine learning, כולל ניתוחים של עצי החלטה, אשכולות, דברים שתכף נספר לכם גם מה התוצאות של הבדיקה הזאת

ליאורה שמעוני:       ובסופו של דבר חשפנו כאן דברים שאלמלא היינו משתמשים במתודולוגיות האלו לא יכולנו להגיע למה שהגענו

ליאורה שמעוני:  הצלחנו באמצעות השיטות האלה להבין מהם אותם מאפיינים שבסופו של דבר יכולים להביא את הצעיר הערבי להיות חסר מעש בחייו הצעירים בוגרים, מה שנקרא

ליאורה שמעוני:  צריך לדעת גם שצעיר בוגר, גיל 24-18, שהוא חסר מעש, הסיכויים שלו להיות חסר מעש גם כאשר הוא מבוגר גדולים יותר

ליאורה שמעוני:  יותר מזה שהם גדולים יותר, הוא גם יכול להוריש את זה לדורות הבאים

ליאורה שמעוני:       את הדוח הזה ביצעו מיכל לילך מבורך, שהיא סגנית מנהלת אגף, מנהל האגף לא יכול להגיע הנה, ושני עובדים שנמצאים פה לצידי, והם יציגו את הממצאים, ד"ר הודיה למפרט וד"ר גיא אלעד

ליאורה שמעוני:  שניהם עובדים שמשקפים גם את העשייה שלנו במשרד מבקר המדינה מבחינת היכולת המחקרית שלנו, מקום שאליו המשרד הולך בימים האלה

ליאורה שמעוני:  אני אתן להם להציג את הדברים, בקצרה כמובן

מיקי לוי: יש לי משהו לחבריי חברי הכנסת, יכולתי לטאטא את הדוח הזה מתחת לשולחן, אתם יודעים שזה בסמכותי

מיקי לוי:  חשבתי שזה אחד הדוחות היותר חשובים לעתידה של החברה הישראלית בכלל

מיקי לוי:  ערביי ישראל כמרכיב, כחלק מהחברה הישראלית

מיקי לוי:  זה דוח טעון, נשתדל להעביר אותו ולראות מה אנחנו עושים לעתיד לבוא

מיקי לוי:  לבוא ולדון בו, לא עשינו כלום

מיקי לוי:  השאלה מה התוצרים העתידיים לדוח הזה

מיקי לוי:  ולכן ראיתי חשיבות עליונה דווקא עכשיו להביא אותו, כי הוא מהווה ממש בנתונים האלה סכנה לחברה הישראלית, ולחברה הערבית בפרט

וליד אל-הואשלה: תודה, מיקי

מיקי לוי: בבקשה להמשיך

גיא אלעד: בדוח שלנו בדקנו שלושה דברים, את מאפייני הצעירים הערבים, את ההשפעות של מערכת החינוך על חוסר המעש בקרב הצעירים הערבים, ואת מה שקורה איתם אחרי מערכת החינוך, שזאת הכוונה, השמה והכשרה של הצעירים

גיא אלעד:      נתוני מפתח שמצאנו – שוב, בקצרה, לא ניכנס לכל הדברים האלה – מצאנו שחוסר מעש בקרב הערבים זה 29% בגברים

גיא אלעד:  הנזק הישיר של התעסוקה של הצעירים האלה הוא כחמישה מיליארד ש"ח לחומש, או מיליארד ש"ח לשנה

גיא אלעד:  ראינו שיש עלייה בשיעור הפשיעה

גיא אלעד:  למרות שלא התמקדנו בדוח בפשיעה בעיקרה, ראינו שיש עלייה של 50% בשיעור הפשיעה בין השנים 2015 ל-2019

גיא אלעד:  עשינו בדיקה כמה צעירים ערבים נחסמים מללכת לאוניברסיטאות בישראל בגלל מבחן יע"ל

גיא אלעד:  שוב, מי שלא למד בעברית את הבגרות שלו נדרש למבחן יע"ל בשביל להתקבל לאוניברסיטאות

גיא אלעד:  לכל אוניברסיטה יש את החופש האקדמי שלה לבחור את ציון הרף שלה, וראינו שהרבה צעירים ערבים פשוט נחסמים בגלל הידע שלהם בעברית, גם אם הם קיבלו ציון פסיכומטרי שיכול לאפשר להם להתקבל לאוניברסיטה

גיא אלעד:  ראינו שבאוניברסיטת בן גוריון – כדוגמה לאוניברסיטה שנמצאת בנגב ועיקר הבדואים, תכף נגיע ספציפית לעניין של הבדואים – זאת האוניברסיטה המרכזית שמקבלת בדואים, אבל ראינו שיש רק בדואי אחד מתוך 996 בוגרי הלימודים להנדסה בשנת 2019

גיא אלעד:  ושבתוכניות שהממשלה עושה, ביניהם זה שנת מעבר, רק 3% מהערבים יכולים להשתתף

גיא אלעד:  זו התוכנית שהמדינה מציעה לתופעה של חוסר מעש

גיא אלעד:      דבר ראשון שעשינו, אספנו את הנתונים ולמדנו, כמו שליאורה אמרה מקודם, עשינו מודל של ניתוח אשכולות באמצעות למידת מכונה בשביל ללמוד מי אלה אותם חסרי מעש בחברה הערבית

גיא אלעד:  רק הקדמה קטנה, חוסר מעש מוגדר, קיבלנו את הנתונים מביטוח לאומי, והגדרנו חוסר מעש בתור מי שלא לומד, לא עובד, ולא נמצא בהכשרה מקצועית

גיא אלעד:  מתוך הנתונים של ביטוח לאומי הורדנו את מי שנמצא בחו"ל, הורדנו את מי שיש לו אחוזי נכות מעל רף מסוים, וזו האוכלוסייה שנשארנו איתה

גיא אלעד:      בשנים האחרונות דיברו על זה שיש חוסר מעש בקרב הערבים

גיא אלעד:  ראינו שבשנים האחרונות המגמה ביישובים הערבים בצפון, בערים הגדולות של הערבים, כמו שפרעם, סח'נין, נצרת, יש או מגמה של סטגנציה או אפילו מגמה של ירידה קלה ברמת חוסר המעש בקרב הצעירים הערבים

גיא אלעד:  לעומת זאת, זה החצי התחתון של הגרפים פה, כשאנחנו הולכים ליישובים הבדואים, בייחוד לפזורה הבדואית, אנחנו רואים שבשנים הללו היה גידול משמעותי בחוסר המעש בקרב הצעירים בערים הללו

יוסף עטאונה: אבל לא בדקתם למה?     

ליאורה שמעוני: כן

מיקי לוי: רגע, רגע, סבלנות, זה דוח רציני

אחמד טיבי: כי הוא בעצמו צעיר בדואי

מיקי לוי: אבל הוא שובר את הסטטיסטיקה, אחמד

אחמד טיבי: נכון

גיא אלעד: שוב, אז יש את התמונה הכללית, וכשעושים זום אין פנימה רואים איפה הבעיה באמת נמצאת, איפה המגמה של הבעיה

גיא אלעד:  הבעיה נמצאת בכל המקומות, אבל המגמה מחריפה בייחוד בדרום

גיא אלעד:  דבר נוסף שעשינו, אמרנו: בואו ונראה האם אנחנו יכולים באמצעות הכלים של ה- machine learningלבחון האם אפשר לחזות בגיל צעיר יותר את ההסתברות שצעיר ערבי יהיה חסר מעש

מיקי לוי: חבר הכנסת טיבי, אם אתה צריך ללכת, כשתחזור תקבל ראשון

אחמד טיבי: אני אהיה פה עוד שתי דקות

מיקי לוי: לדעתי הוא לא יסיים, אבל בסדר

גיא אלעד: אנסה למהר

גיא אלעד:  עשינו חיזוי לבדוק מה ההסתברות של צעיר בכיתה ח' להיות חסר מעש

גיא אלעד:  לקחנו את הנתונים של רמ"ה, לקחנו את כל הנתונים שיש לנו עד כיתה ח', נתונים מביטוח לאומי על ההכנסות של ההורים, על האשכול הסוציו-אקונומי, הדירוג של בית הספר, והגענו ליכולת די יפה, הוא פגע וידע לחזות, על דאטה שהמודל שלנו לא מכיר, שב-72% ההסתברות של ילד בכיתה ח' היא להיות חסר מעש

גיא אלעד:  אנחנו מאמינים שלמשרד החינוך עם הדאטה שיש לו, שהוא הרבה יותר רחב, כמו ההתנהגות של הילד בבית הספר, איחורים, חיסורים, וכאלה, אם משרד החינוך יאמץ מודל שכזה אפשר להגיע לאחוזים הרבה הרבה גבוהים

גיא אלעד:  ונציין שגם באנגליה עשו משהו כזה במערכת החינוך שם

גיא אלעד:       עוד דבר שבדקנו במערכת החינוך, בדקנו איך המדדים של מערכת החינוך משפיעים על חוסר מעש

גיא אלעד:  באופן טריוויאלי מה שחשבנו זה שככל שהצעיר סיים י"ב, הרחיב במתמטיקה, הרחיב באנגלית, עשה פסיכומטרי, כל הדברים האלה אמורים להוריד את ההסתברות שלו להיות חסר מעש

גיא אלעד:  בקרב הבנות, כמו שאנחנו רואים בגרף הזה באדום למטה, אכן כל הדברים האלה מורידים את חוסר המעש שלהן האופן מובהק סטטיסטית

גיא אלעד:       הדבר המפתיע שראינו בקרב הבנים, כל המדדים האלה של החינוך השפיעו לכיוון ההפוך, מי שהרחיב במתמטיקה לארבע-חמש יחידות, מי שהרחיב באנגלית – מה ששכחתי להגיד זה שאני מדבר על כל מי שלא הלך להשכלה גבוהה

גיא אלעד:  הוצאתי את כל מי שהלך להשכלה על תיכונית החוצה

גיא אלעד:  מי שלא הלך להשכלה גבוהה, ככל שהוא השתמש יותר בנתונים של מערכת החינוך, הרחיב לארבע או לחמש יחידות במתמטיקה, באנגלית, בעברית, עשה פסיכומטרי, נכח בכיתה י"ב, כל הדברים האלה השפיעו לשלילה על ההסתברות שלו לא להיות חסר מעש

ליאורה שמעוני: כלומר, הסיכויים שלו להיות חסר מעש יותר גבוהים

גיא אלעד: נכון

גיא אלעד:  מצאנו שיש אמות מידה בין-לאומיות, עשינו בזה מחקר משווה, שמראות מה מערכת החינוך צריכה לעשות בשביל להכווין את אותם צעירים שלא הולכים להשכלה גבוהה על מנת שהם לא יהיו חסרי מעש

גיא אלעד:  אנחנו מוצאים שבחינוך הערבי בישראל זה לא ממש קורה, רוב הדברים האלה לא קורים

הודיה למפרט: אני אמשיך מכאן

הודיה למפרט:  כמו שראינו, במערכת החינוך יש את האפשרות לתת לצעירים האלה שוויון הזדמנויות, לאפשר להם, ולתת להם את הכלים כדי שבבגרותם הם לא יהיו חסרי מעש

הודיה למפרט:  צעיר ערבי עוזב את מערכת החינוך וישר מגיע לחיים עצמאיים, ואם הוא לא יקבל את הכלים שהוא זקוק להם במערכת החינוך אז כבר יהיה מאוד מאוד קשה אחר כך להשלים את הכלים האלה

הודיה למפרט:  אחד הכלים הכי משמעותיים זה הנושא של השפה העברית

הודיה למפרט:  הלכנו לראות מה רמת העברית שתלמידי תיכון לומדים בבית ספר, וגם כן תלמידי יסודי

הודיה למפרט:  ויותר ספציפי, בדקנו את איכות ההוראה של העברית

הודיה למפרט:  ראינו שאחוז מאוד גבוה, לכ-50% מהמורים לעברית במערכת החינוך אין את ההשכלה המתאימה, את התואר המתאים כדי ללמד עברית

הודיה למפרט:  אלו מורים שלמדו כל מיני דברים אחרים ולקחו אותם ללמד עברית

הודיה למפרט:       היינו בבתי ספר וראינו שהמורים האלה בעצמם לא תמיד יודעים את השפה העברית על בוריה, והשיעורים מתנהלים לא בעברית

הודיה למפרט:  לומדים הרבה דקדוק, אבל לא לומדים הרבה עברית

הודיה למפרט:  וכן, מורים המועמדים להוראה, כ-96% לא ניגשו או לא עברו מבחן בקיאות בעברית לפני שהם קיבלו שיבוץ להיות מורים לעברית

הודיה למפרט:  כמובן שאנחנו ממליצים שמשרד החינוך יטפל בדבר הזה וידאג שמורים לעברית ידעו עברית, ושהשיעורים יתנהלו בשפה העברית

הודיה למפרט:  וילד שמסיים 12 שנות לימוד במדינת ישראל, כשהרוב דובר עברית, ידע להשתמש בשפה העברית כדי שהוא יוכל אחרי זה להצליח גם בהשכלה הגבוהה וגם בתעסוקה

הודיה למפרט:       בדקנו גם את מרכזי ריאן, שמיועדים להכוונה מקצועית בחברה הערבית

הודיה למפרט:  הם במקור נועדו כדי לעזור בעיקר לנשים, אבל בדקנו גם את ההשפעה שלהם על צעירים

הודיה למפרט:  חשוב להבין שיש קושי מתודולוגי לבדוק אפקט סיבתי של איזושהי תוכנית ממשלתית על מי שמגיע אליה, על המשתתפים בה, כי יש הבדלים, מן הסתם, בין אלה שמראש הולכים למרכזי ריאן, ולא הולכים למרכזי ריאן, כי מי שהולך למרכזי ריאן הוא אחד שמחפש עבודה

הודיה למפרט:  אז אם נסתכל סתם על נתונים בלי לחפור לעומק, נקבל שמי שהלך למרכז ריאן מועסק בשיעור גבוה יותר מאשר מי שלא הלך

הודיה למפרט:  אבל אנחנו רוצים לדעת מה האפקט הסיבתי של ריאן, אז השתמשנו בכלים מתודולוגיים קצת מורכבים כדי למצוא אפקט סיבתי

הודיה למפרט:  עשינו את זה, ולא מצאנו בנתונים שהיו לנו השפעה מובהקת על מי שהלך לריאן לעומת מי שלא הלך לריאן על שיעורי התעסוקה שלו בקרב צעירים

הודיה למפרט:  אז ההמלצה שלנו בכיוון הזה היא לראות איך מתאימים את מרכזי ריאן לצעירים, כי מרכזי ריאן פרוסים בכל החברה הערבית, ואפשר להשתמש בפריסה שלהם וביכולות שלהם כדי לעזור גם לצעירים, וגם לבדוק את האפקטיביות של המרכזים מדי פעם בשיטות מתודולוגיות מדעיות מקובלות

הודיה למפרט:      לגבי שנת מעבר, בתוכניות החומש גם משרד העבודה וגם המשרד לשוויון חברתי מכינים תוכניות של שנת מעבר

הודיה למפרט:  בדקנו את התוכניות האלה, אלו תוכניות שעוד לא התחילו לפעול, אז הסתכלנו רק על התוכניות, התוכניות נראות טוב, הושקעה בהן הרבה מחשבה, הרבה מאמץ

הודיה למפרט:  אנחנו רק מעירים שהתוכניות האלה מיועדות למס' מצומצם יחסית של צעירים, ואנחנו לא רואים איך טיפול במס' מצומצם יביא פתרון לבעיה כל כך רחבה בחברה הערבית, שמהווה באמת בעיה של 30% מהצעירים הערבים

הודיה למפרט:  בנוסף, העלות פר משתתף לכל אחד בתוכנית הזאת מאוד גבוהה, לכן יהיה קשה תקציבית להרחיב אותה

הודיה למפרט:  לכן אנחנו חושבים שזה פתרון טוב, אבל הוא חלקי מדיי, וצריך לחשוב על פתרונות נוספים שיתאימו לכלל החברה הערבית

הודיה למפרט:      בדקנו גם את ההשתלבות של צעירים ערבים במוסדות להשכלה גבוהה

הודיה למפרט:  אחד הדברים ששמנו לב אליהם הוא שהרבה צעירים מוכשרים, שמקבלים ציוני פסיכומטרי לא רעים בכלל – שתיאורטית אם הם היו יהודים הם היו יכולים להיכנס עם הציונים הפסיכומטריים האלה למוסדות להשכלה גבוהה – אבל הם צריכים לעשות מבחן נוסף בשפה העברית שנקרא מבחן יע"ל, ולכל אוניברסיטה יש את הזכות לקבוע מה הסף המינימלי של מבחן יע"ל, שמי שמקבל פחות ממנו לא יכול להיכנס בשערי האוניברסיטה

אחמד טיבי: יהודי עולה חדש לא יודע עברית טובה, והיה מקבל ציונים פסיכומטריים טובים, הוא היה נכנס או שהיה צריך גם יע"ל?     

הודיה למפרט: מי שעשה את הפסיכומטרי בעברית לא צריך לעשות את מבחן יע"ל

הודיה למפרט:  מי שעשה פסיכומטרי בשפה אחרת צריך לעשות מבחן יע"ל, זאת ההגדרה

הודיה למפרט:  אבל בפועל רוב רובם של מי שעושה את המבחנים האלה אלו צעירים ערבים

הודיה למפרט:  והמבחנים האלה בפועל באמת חוסמים צעירים ערבים רבים מלהיכנס לאוניברסיטה, ובפועל או שהם הולכים ללמוד בחו"ל, והרבה מאוד הולכים ללמוד בחו"ל, כ-15,000

אחמד טיבי: חוזרים מצטיינים, אגב, גם רופאים, גם מהנדסים

הודיה למפרט: הם חוזרים מצטיינים, אבל העברית שלהם עדיין לא משתפרת כשהם חוזרים, והם עדיין נתקלים בחסמים בשוק העבודה כתוצאה מרמת עברית נמוכה

הודיה למפרט:  זאת אומרת שלא פתרנו את הבעיה הזאת כשדחינו אותם מלהגיע לאוניברסיטאות אצלו

הודיה למפרט:  ובחיפה ראינו שעשו איזשהו - - -   

מיקי לוי: יש לי שאלה, טרם מבחן יע"ל, מי שעושה קורס הכנה, מי שעושה משהו, הרי החבר'ה שלא עשו בגרות לדוגמה עושים שנה מכינה

מיקי לוי:  האם מישהו דאג במשרד החינוך לעשות מכינה לצעירים הערבים?     

אחמד טיבי: באוניברסיטת חיפה יש איזה פיילוט

מיקי לוי: זה רק פיילוט אחד

קריאות: - - -     

מיקי לוי: רגע, רגע, חבר'ה, לא קרה כלום, אני מנסה לראות משהו מוסדר ברמה הלאומית, לא איזו אוניברסיטה שלקחה יוזמה

מיקי לוי:  על זה אני מדבר כחלק ממסקנות הדוח הזה, כי אני רוצה שהם ילמדו פה ולא ייסעו לחוץ לארץ, ואז כשהם חוזרים עוד הפעם יש בעיה, ונתקלים בבעיות עבודה

מיקי לוי:  בבקשה

הודיה למפרט: ויש כל מיני מכינות, למשל יש שער לאקדמיה בדרום

מיקי לוי: יש משהו ברמה הלאומית?     

הודיה למפרט: ברמה הלאומית יש את תוכנית "רואד"

אחמד אסמר: אנחנו כמל"ג התחלנו להסדיר את זה בשנים האחרונות אחרי שעברו אלינו - - -      

מיקי לוי: תכף נשמע אותך, כי לדברים שלך לפרוטוקול יש משמעות, כי נבוא ונבדוק אותך בעוד חצי שנה

הודיה למפרט: אנחנו רק מעירים שצעירים שהולכים ללמוד בחו"ל בכל מקרה נדרשים ללמוד את השפה של אותה אוניברסיטה בחו"ל, זאת אומרת שהם בכל מקרה מתמודדים עם שפה חדשה ומצליחים בה

הודיה למפרט:  יכול להיות שאם היו נותנים להם להיכנס לאוניברסיטאות בישראל תוך כדי הזמן הם היו מצליחים לרכוש את השפה העברית, ולהשתלב יותר טוב בחברה הישראלית

ליאורה שמעוני: אני רוצה רק משהו להעיר ליושב-ראש, אנחנו ממש מסיימים, צריך להבין, מערכת החינוך מאפשרת לתלמידים לעשות בגרות בחמש יחידות עברית

ליאורה שמעוני:  ראינו שגם כאשר תלמיד ערבי, בדואי לצורך העניין, אם בדקנו את הנושא הזה, עושה חמש יחידות בעברית ומקבל ציון מעולה, רבים מאוד לא מצליחים לעבור את מבחן יע"ל, כך שהם יוכלו להשתלב בתוך האקדמיה

ליאורה שמעוני:       ונכון, צודק, מה שאמרת בעניין של התוכנית הלאומית, צריכה להיות כאן חשיבה, ואולי חשיבה אפילו מחוץ למסגרת, קצת לחשוב שונה, איך בכל זאת מכשירים ילדים, כבר ילדים צעירים ללמוד את השפה העברית בצורה יותר אפקטיבית, ולא בצורה שהם יודעים את הפעלים

ליאורה שמעוני:  הצוות ישב עם בוגרים צעירים, תלמידי י"ב ותלמידים שרק עתה סיימו את הלימודים שלהם, והם לא יכלו לדבר בעברית איתם, לשוחח איתם בעברית בשפה מדוברת

ליאורה שמעוני:  עברית היא גם שפה שלישית של התלמיד הערבית, כי השפה הראשונה היא ערבית, והשנייה היא אנגלית, ועברית היא רק במקום השלישי

וליד אל-הואשלה: לא, לא, ההפך

אחמד טיבי: לא, ההפך

אחמד טיבי:  שנייה ושלישית

וליד אל-הואשלה: נכון

אחמד טיבי: האמת שזה יכול להיות נכון, שלישית אצלך, כי ערבית פוסחה וערבית מדוברת, אבל העברית היא השפה הזרה הראשונה

מיקי לוי: תנו לה לדבר, כי אני רוצה לתת לחבר הכנסת טיבי

אחמד טיבי:   אני מתנצל, השיח הזה יהיה אחרי חברי הכנסת

מיקי לוי: אני רק רוצה שתשמע את מה שאני אומר, אם לא נמצא פתרון הנזקים לחברה הישראלית הם אדירים

אחמד טיבי: מיליארד שקל בשנה לפי הדוח שלהם

אחמד טיבי:  שום תוכנית פיתוח לא תעזור, היא תתקזז עם ההפסד הזה

אחמד טיבי:  תודה

אחמד טיבי:  אני מתנצל מראש כי יש לי הצעת חוק בוועדת העבודה

עופר כסיף: זה חמישה מיליארד

אחמד טיבי: חמישה מיליארד בחומש, בחמש שנים

מיקי לוי: נכון, בחומש

מיקי לוי:  זה מיליארד בשנה

אחמד טיבי: אני מברך על עצם הדוח הזה, שהיה דוח מעמיק השנה, ירדתם לרזולוציה עמוקה

אחמד טיבי:  והנושא כואב כי הוא רב זרועי, הוא מתפרס על אספקטים שונים של חייה של החברה הערבית, בעיקר הצעירים

אחמד טיבי:       נתונים, 30% מתושבי ישראל הצעירים הם מהחברה הערבית; כ-280,000 צעירים בני 18 עד 24; שיעור חוסר המעש בקרב גברים הוא 25%, בחברה היהודית הוא 14% בלבד; נשים - 34%, בקרב נשים יהודיות - 17%; כ-57,000 צעירים, פי שניים מהשיעור הממוצע ב-OECD, ובחברה הבדואית המצב חמור יותר, 33% מהצעירים, ומהצעירות - 55%, שליש מהצעירים ויותר מחצי מהצעירות

אחמד טיבי:       אגב, ההגדרה של חוסר מעש היא משולשת, צעירים שאינם לומדים, אינם עובדים, ואינם בהכשרה מקצועית

אחמד טיבי:  מה ההשלכות של חוסר מעש על הצעירים גם ברמה האישית, גם ברמה הקולקטיבית חברתית? פגיעה בתחושת המסוגלות האישית והמיומנות הבין-אישית; פגיעה בתחושת השייכות לחברה - אל-אינטימה לאל-מושתמעה; בקשרים אישיים; ולעיתים דיכאון של הצעירים האלה; דחיקה לעוני והקשר לשיעורי פשיעה

אחמד טיבי:  זה מאוד אקטואלי ורלוונטי למה שמתרחש בתקופה הזאת בשנים האחרונות בחברה הערבית, 50% עלייה בשיעור הפשיעה בקרב הצעירים הערבים בין 2015 ל-2019

וליד טאהא: זה לא רלוונטי להשנה, שזה הרבה יותר

אחמד טיבי: בשנים האחרונות

אחמד טיבי:  בנוסף לנזקים האישיים והחברתיים, ולפי הממצא שהצגתם כאן בשקף של מבקר המדינה, מיליארד שקל הפסד כל שנה, חמישה מיליארד

אחמד טיבי:  כלומר, זה כמעט מקזז את תוכניות החומש של כל הממשלות בשנים האחרונות, כמעט, או חצי לפחות

מיקי לוי: חמישית

אחמד טיבי: יש הבדל בין חוסר מעש, מכובדי היושב-ראש, להזנחה מכוונת

אחמד טיבי:  יש חוסר מעש ויש הזנחה מכוונת

אחמד טיבי:  היעדר נגישות, למשל כדוגמה, אפשר לדבר על נתון ההשמות הנמוך במיוחד בלשכות התעסוקה, שמגיע רק ל-7%

אחמד טיבי:  ואפשר וצריך לדבר על היעדר לשכות תעסוקה בחברה הערבית, ופריסתם לא לפי הצורך המעשי בשטח, אלא כתוצאה של תכנון מכוון וזדוני, אני חייב לומר, לטובת ציבור קולקטיב אחד, קולקטיב הרוב, ולא קולקטיב המיעוט

אחמד טיבי:  בנגב, למשל, רק ברהט יש לשכת תעסוקה אחת לכ-300,000 איש במרחב

אחמד טיבי:  לשם השוואה, ביישובים יהודיים קטנים כמו ירוחם - 11,000 איש, מצפה רמון - 6,000 תושבים, יש לשכות תעסוקה

אחמד טיבי:  בערערה בנגב - 26,000, חורה - 24,000, ותל שבע - 33,000, פשוט אין

אחמד טיבי:  זו החלטה

אחמד טיבי:       במבט בין-לאומי, היעד של האו"ם והתוכניות המושקעות מאוד בתחום מתבססות על העיקרון המנחה שלא משאירים אף אחד מאחור

אחמד טיבי:  ישראל משאירה את החברה הערבית כולה מאחור, ואת הצעירים הבדואים בפרט, כמדיניות הזנחה, התרשלות, וההזנחה היא מכוונת

אחמד טיבי:  זאת לא טעות

עופר כסיף: הזנחה אקטיבית

אחמד טיבי: בהחלט

אחמד טיבי:  בין החסמים וההשתלבות שהוזכרה, ואני רוצה להתעכב עליה, של צעירים ערבים במוסדות להשכלה גבוהה, הממצא של מבקר המדינה כי מבחן יע"ל, המבחן של הכרת השפה העברית, שהוא תנאי סף לקבלה לאוניברסיטאות, מהווה בפועל בעבור תלמידים ערבים רבים דווקא חסם בקבלה לאוניברסיטה

אחמד טיבי:  אנחנו בעד שסטודנטים ערבים, צעירים ערבים, תלמידים ערבים, יכירו את השפה העברית

אחמד טיבי:  שפה היא כלי חשוב בהתקדמות, בהשתלבות, בהכרת האחר, גם אנגלית

אחמד טיבי:  אגב, כל השפות

כארם שביטה: אבל צריך להתייחס אם זה למוסלמים, לנוצרים, לדרוזים

כארם שביטה:  אצלנו, אצל המוסלמים - - -     

מיקי לוי: לא, אתה חייב לדעת שיש פה סדר, כאן מדברים ברשות

מיקי לוי:  בבקשה, תקבל את רשות הדיבור, אני מבטיח לך

כארם שביטה: סליחה, אני מתנצל

מיקי לוי: זה בסדר

אחמד טיבי: אגב, זה לגבי יע"ל

אחמד טיבי:  ישנם כ-6,600 צעירים ילידי 1991 עד 2002 שציון הפסיכומטרי שלהם עבר את ה-500, והם מנועי קבלה לאוניברסיטאות בגלל המבחן הזה

אחמד טיבי:  הזכרתם, ובצדק, את הפיילוט המוצלח באוניברסיטת חיפה, שמגיע לה שאפו על הדבר הזה, לקבלת סטודנטים ולימוד קורס עברית תוך כדי לימודים, לא לבלום ולחסום את הלימודים שלהם

אחמד טיבי:  ויש המלצה שלכם, אנחנו ממליצים בחום, משתתפים בהמלצה הזאת למל"ג, נשמע את דעתם, לשקול לתמרץ אוניברסיטאות שינקטו בפעולה חיובית אקטיבית כזאת

מיקי לוי: ומשפט לסיום

אחמד טיבי: לסיום, מרחוק אני אציג משהו שלא הוצג כאן

אחמד טיבי:  שיעור חוסר המעש בקרב צעירים בהשוואה בין-לאומית לשנת 2020, תסתכלו: קולומביה מקום ראשון - 35%, טורקיה - 33%, ערבים מישראל במקום שלישי בעולם - 33%, יהודים בישראל - למטה למטה - 10

אחמד טיבי: 3%

אחמד טיבי:  פער אדיר של שתי חברות באותה מדינה

אחמד טיבי:  יש בעיה, רבותיי, ואנחנו כאן כדי לדחוף בכיוון פתרון הבעיה

אחמד טיבי:  אנחנו רוצים שהצעירים שלנו ישתלבו במוסדות להשכלה גבוהה בלי המחסום הזה של יע"ל

אחמד טיבי:  אנחנו רוצים שחוסר המעש ייפתר כדי שמעגל המצטרפים לפשיעה מקרב הצעירים יצטמצם עד לאפס, עד למינימום, כי רוב מעשי הרצח, גם הנרצחים וגם הפושעים, הם צעירים בגילאים האלה שהוזכרו

אחמד טיבי:  תודה שוב על הדוח

מיקי לוי: מעבר לפגיעה בחיי אדם, הנזק לתוצר הלאומי הוא אדיר

מיקי לוי:  אדיר

אחמד טיבי: כבר אמר אמיר לוי כאשר הציג את תוכנית 922, שתעסוקת ערבים, ככל שמשלבים את הערבים בכלכלה, בתעסוקה, זה win win situation, והרווח הוא מיליארדים של שקלים

אחמד טיבי:  תודה רבה, ואני מתנצל

מיקי לוי: חד-משמעית

מיקי לוי:  תודה רבה, חבר הכנסת טיבי

מיקי לוי:  אני מציע לחברי הכנסת, זכותכם, אבל להמתין קצת לדוברים, אלא אם כן אתם רוצים

מיקי לוי:  אז גם כן קצר, קולע, כי יש כאן הרבה כאלה שבאו כדי להביע את דעתם ואולי לתת פתרונות

מיקי לוי:  בבקשה

וליד טאהא: תודה רבה, כבוד היושב-ראש, תודה על היוזמה של הדיון הזה

וליד טאהא:  אני מנסה מזה שבועיים-שלושה להגיש לנשיאות הכנסת הצעות לסדר, והן נדחות, כי כנראה שהנושא לא ממש חשוב אז דוחים אותו

וליד טאהא:  למשל, מקבלים נושא של להוציא את ועדת המעקב מהחוק, אבל הנושא הזה שהוא הרבה יותר קריטי כנראה שהוא לא חשוב

וליד טאהא:       תודה גם לצוות שעשה עבודה טובה

וליד טאהא:  האמת, רבותיי, אני לא מופתע

וליד טאהא:  אני מניח בזהירות שאף אחד מהנוכחים באולם איננו מופתע

וליד טאהא:  כולנו יודעים שהמצב בחברה הערבית, גם בנושא הזה וגם בנושאים רבים אחרים, הוא קטסטרופלי לחלוטין

וליד טאהא:  והמצב הזה הוא לא התפתחות טבע

וליד טאהא:  זה לא התפתחות של טבע, או שזה מכוון בשל מדיניות או שזה נגרם בשל היעדר מדיניות

וליד טאהא:  אני נוטה לסיבה הראשונה

וליד טאהא:  זה נושא מכוון בשל מדיניות

וליד טאהא:       יושבים פה באולם הזה חברי כנסת שכל מעיינם, כל דאגתם היא להביא לחוקים, לתקנות שמוסיפים עוד קושי לקושי הקיים של האזרח הערבי כדי להשאיר אותו בדיוק במצב הזה שאנחנו מדברים עליו

וליד טאהא:  אנחנו מדברים, אדוני היושב-ראש, על המתכון הבדוק של הפשיעה

וליד טאהא:  אתה בצדק אמרת שהשתלבות החברה הערבית בכלכלה של המדינה הוא רווח נקי של המדינה, אבל למרות שזה נושא מאוד חשוב, יש נושא הרבה יותר חשוב ממנו

וליד טאהא:       עשרות ההרוגים בחברה הערבית, מאיפה הם באים? כאשר אנחנו מדברים על 57,000 צעירים, לפי הדוח שלכם, 29% מסך כל הצעירים אינם לומדים ואינם עובדים

וליד טאהא:  מישהו מתאר לעצמו שהצעיר נשאר על המיטה 24 שעות? זה הגיוני חברתית? רק מטומטם יכול לחשוב שזה יכול לקרות

וליד טאהא:  בפועל מה קורה? הצעיר הזה קם מהמיטה, יוצא מהבית, אין לו לימודים, אין לו עבודה, אין לו תעסוקה, אבל יש לו סמים, יש לו פשיעה, יש לו נשק שמסתובב בידיים של הצעירים האלה בכמויות אדירות, בכמויות מזעזעות

וליד טאהא:  והנשק הזה זולג מבסיסי צבא ומבסיסי משטרה

וליד טאהא:  ואני דיברתי עם ראש הממשלה באופן ישיר, אמרתי: בואו, תבדקו איך הנשק הזה זולג מבסיסי הצבא והמשטרה לידיים של הצעירים האלה חסרי המעש

וליד טאהא:  אין להם מה לעשות אלא להתעסק בנשק, סמים, פשיעה, פרוטקשן

וליד טאהא:       לדבר על המיליארד שקל השקעה שתביא מיליארדים לטובת המדינה, מי בכלל רוצה בזה? הממשלה הגזענית הזו? שמשרדים ממנה מנסים להסית כספים, היושב-ראש, עבדנו יחד כדי להביא תוכנית תקדום 550, ועבדנו יחד כדי לחלק את הכספים בין משרדי הממשלה השונים

וליד טאהא:  במשרד איכות הסביבה מנסים להסית 100 מיליון שקל מתוכנית תקדום סביבתי לטובת רשויות לא ערביות

וליד טאהא:  הם אמרו חרדיות, אבל אני לא מבין למה יש תמיד קשר בין ערבי לחרדי

וליד טאהא:  בכל פעם שרוצים להסית מערבי אז לחרדי, וההפך הוא הנכון

וליד טאהא:  מה אני מצפה מממשלה כזו? מה אני בא לומר? זה עניין של מדיניות, זה עניין של רצון פוליטי, זה עניין של החלטות ממשלה

וליד טאהא:  אם רוצים לשנות אז אפשר לשנות לרוחב בהחלטה

וליד טאהא:  אמרתי לראש הממשלה: קום, תעשה מעשה, החלטה

וליד טאהא:  צריך החלטה כדי להתחיל לשנות, אבל להשאיר את המצב - 

וליד טאהא:       החבר'ה עשו עבודה יסודית, טובה, אבל אני לא מופתע ממנה, מכיר אותה מהשטח, מהנגב, ממרכז הארץ, מהצפון, מכיר אותה מהערים המעורבות

וליד טאהא:  דיברו על כל מיני אירועים שהיו, לעשרות אלפי צעירים אין מה לעשות, מה הם מצפים? שמה? ישבו בכבישים ויחלקו פרחים? למי יחלקו פרחים? אז זה עניין של מדיניות, אדוני היושב-ראש, כאשר רוצים מטפלים

וליד טאהא:  תודה רבה

מיקי לוי: תודה רבה

מיקי לוי:  הח"כים עומדים על זכותם לדבר עכשיו? כי אני רוצה לתת לבעלי מקצוע

מיקי לוי:  אני רוצה לשמוע את משרד החינוך, את משרד העבודה והתעסוקה

מיקי לוי:  יש כאן הרבה, אבל אם אתם רוצים, אני אתן לכל אחד שתי דקות כרגע

מיקי לוי:  בבקשה, שלוש דקות

יוסף עטאונה: בכמה משפטים אני אתייחס

יוסף עטאונה:  בכל זאת, גם כאיש מקצוע, לא רק כחבר כנסת, אלא גם כמי שבא ממערכת החינוך וניהל מערכות חינוך שנים רבות, אני חושב שהנתונים שמראים בצורה ברורה בדוח על הפערים וחוסר המעש, אני כמעט בטוח, וכולנו בטוחים שאין אף אחד שבחר להיות חסר מעש

יוסף עטאונה:  והשאלה שנשאלת, איך הגענו למצב כזה?      לפני שבועיים קיימנו דיון בוועדת החינוך על נשירה במערכת החינוך הערבית הבדואית בנגב, והנתונים שם כל כך ברורים, נתונים גם של משרד החינוך שמראים בצורה ברורה של-5,045 ילדים בגילאי שלוש עד חמש אין מסגרת

יוסף עטאונה:  הם לא נמצאים בתוך מסגרת, ואין למשרד החינוך שום תוכנית איך להביא את הילדים האלה לתוך מערכת החינוך

יוסף עטאונה:  זה נתון אחד

יוסף עטאונה:  הנתון השני שעלה בתוך ועדת החינוך הוא שכל ילד חמישי במערכת החינוך הערבית הבדואית בנגב לא מסיים י"ב או שהוא נושר, או ביסודי או בחטיבת ביניים או בחטיבה העליונה, ולכן המסלול שרואים קל מאוד, ואפשר למצוא אותו בסטטיסטיקה שהדוח מציג

יוסף עטאונה:      בדיון על תקציב המדינה העליתי מבחן שהעמדתי בפני מליאת הכנסת, זה המבחן של איתמר וחאלד

יוסף עטאונה:  איתמר הוא מהיישוב עומר, מהכי חזקים ועשירים בארץ

יוסף עטאונה:  חאלד ואיתמר נולדו בשנת 2000 בבית חולים סורוקה באותו חדר לידה

יוסף עטאונה:  אחד חוזר לעומר, ויש לו את כל התנאים

וליד טאהא: כנראה שלא היה שם סמוטריץ' להפריד ביניהם

יוסף עטאונה: במרחק אווירי של 350 מטר יש את חאלד בעווג'אן, שהוא בכפר לא מוכר, אין לו גן ילדים, אין לו בית ספר, אין לו טיפת חלב, אין לו חשמל, אין לו כביש גישה, אין לו כלום

יוסף עטאונה:  והיום אחרי 23 שנים נפגוש את שניהם, מי שרטט את המסלול לאיתמר ולחאלד כל אחד איפה הוא יהיה? אין סיכוי בעולם, ונגד כל התיאוריות שקיימות, שחאלד יהיה או בתעסוקה או באקדמיה, בתנאים שממשלות ישראל לדורותיהן שרטטו לו איפה להיות

יוסף עטאונה:       ולכן, כשבאים ומעלים דיון כזה ודוח כזה, והוא חשוב, צריך לחזור לא לרגע הזה, לא למציאות שקיימת, כי למציאות הזו יש מדיניות, יש הזנחה, יש אפליה, יש התעלמות, יש התייחסות שונה בין ילד לילד

יוסף עטאונה:  זאת ממשלה, ממשלות שנים על גבי שנים שלא ראו את איתמר וחאלד כשני אזרחים או ילדים שווים שמגיע להם להתפתח, ולכן המציאות היא כזו

יוסף עטאונה:      דבר נוסף לגבי הנתונים בנגב, והם מאוד מאוד קשים, זה חוזר לכפרים הלא מוכרים

יוסף עטאונה:  המדינה מחזיקה בילדים של 150,000 תושבים בני ערובה, היא לא מוכנה להתקדם, לא להכיר, לא לעשות פתרונות, והילדים משלמים את המחיר

יוסף עטאונה:  לא בונים גני ילדים, בתי ספר בתנאים שהם לא תנאים

יוסף עטאונה:  בתי הספר ומערכת החינוך מדברים על קדמה, יש בתי ספר בנגב בתל ערד, באל-עזאזמה, כבוד היושב-ראש, שמובילים לשם מים במכלית

יוסף עטאונה:  בישראל המתקדמת 2023 בתי ספר לא מחוברים לחשמל ולא מחוברים למים זורמים

יוסף עטאונה:       ואיך אנחנו יכולים לשאוף עוד חמש שנים או עוד עשר שנים? אני אומר לכם, בטיפול הנקודתי היום לא חומש ולא עוד חומש ולא עוד חומש יביאו לשום פתרון

יוסף עטאונה:  הפתרון הוא להשקיע במערכת החינוך, לחזור ליסודות, כי אני מראש חורץ את גורלם של 5,000 ילדים, שאין להם שוויון הזדמנויות, הם לא יכולים להתחרות עם אף אחד בחברה

יוסף עטאונה:  תודה רבה

מיקי לוי: תודה רבה

מיקי לוי:  חבר הכנסת סוכות, בבקשה

מיקי לוי:  אני מציע לחברי הכנסת להמתין לשמוע את אנשי המקצוע, אבל אם אתם עומדים על זכותכם לדבר, תקבלו

צבי ידידיה סוכות: לצד מה שנאמר כאן על אחריות המדינה, ואפשר לדון בזה וחשוב לדון בזה, אני חושב שאסור להתעלם מההשפעה של מנהיגי הציבור הערבי על המצב שאנחנו נמצאים בו

צבי ידידיה סוכות:  חלקם יושבים בבית הזה

צבי ידידיה סוכות:  אני רוצה לדבר על חברי הכנסת איימן עודה ואחמד טיבי

וליד טאהא: הוא לא מורשע כמוך

וליד טאהא:  רק אתה מורשע

וליד טאהא:  מבין כל חברי הכנסת אתה והחבר שלך - -     

צבי ידידיה סוכות: אתה מוזמן לבדוק, אני לא מורשע בשום דבר

וליד טאהא: - - מורשעים בתמיכה בטרור

מיקי לוי: חבר הכנסת טאהא

וליד טאהא: אתה שרפת מסגד אתה

מיקי לוי: חבר הכנסת טאהא, תודה

צבי ידידיה סוכות: אני לא מורשע בשום דבר

מיקי לוי: אני רוצה להעיר משהו

וליד טאהא: אבל הוא רוצה להטיף מוסר, אבל הוא מורשע

צבי ידידיה סוכות: אני לא הפרעתי לך, עם כל הכבוד

מיקי לוי: רגע, רגע, חבר הכנסת טאהא, אני רוצה לנסות לקיים - - -     

וליד אל-הואשלה: הוא בא להסיט את הדיון

מיקי לוי: רק שנייה, חבר הכנסת סוכות, אני מנסה לקיים דיון מקצועי למציאת פתרונות

מיקי לוי:  טיפה פוליטיקה בצד, למרות שזה קשה

מיקי לוי:  בבקשה

צבי ידידיה סוכות: רק בגלל שהם חוזרים על השקר הזה כל הזמן, אז אתה מוזמן לבדוק, לא הורשעתי מעולם בשום דבר, אני נקי, אין לי עבר פלילי

צבי ידידיה סוכות:  אתה מוזמן לבדוק את זה

יוסף עטאונה: ילד שאין לו גן ילדים זה שקר? ויש לך, צבי

יוסף עטאונה:  על איזה שקרים אתה מדבר?     

צבי ידידיה סוכות: לא, זה הפוך, אני אחרון שמזלזל בזה, בדיוק הפוך

צבי ידידיה סוכות:  אני אומר את ההפך

יוסף עטאונה: אלו נתונים של משרד החינוך, ל-5,000 ילדים אין גן ילדים

צבי ידידיה סוכות: אני אומר את ההפך

צבי ידידיה סוכות:  אני חושב שלא מגיע לאף צעיר ערבי - - -   

עאידה תומא סלימאן: יוסף, הוא רצה להגיד שהוא היה מואשם והוא לא הורשע

עאידה תומא סלימאן:  השאלה אם הוא ביצע את הפעולה או לא

צבי ידידיה סוכות: גם לא מואשם, עם כל הכבוד

מיקי לוי: חברת הכנסת סלימאן, תודה

מיקי לוי:  בבקשה

עאידה תומא סלימאן: רק ניסיתי להסביר

צבי ידידיה סוכות: אבל יוסוף צודק, כי אני חושב שלאף צעיר ערבי ולאף ילד ערבי לא מגיע לחיות באפליה או בצורה חסרת מעש, או למצוא את עצמו בסיכוי גדול להיות מעורב בפשיעה

צבי ידידיה סוכות:  זו טרגדיה

צבי ידידיה סוכות:  ובטרגדיה הזו בעיני יש חלק משמעותי לחלק ממנהיגי הציבור הערבי

צבי ידידיה סוכות:  כי בסופו של דבר כשמגיע איימן עודה, שהוא יושב-ראש הרשימה המשותפת, וקורא לצעירים ערבים שמתגייסים למשטרה, הוא יוצא נגדם בקריאות מאוד חריפות, וקורא להם לזרוק את הנשקים, ומוציא אותם מחוץ ללגיטימיות, איך אנחנו מצפים שאנשים אחרים ישתפו פעולה עם המשטרה בחקירות? בסוף כדי לעזור לחברה הערבית כשבסוף זה היחס שמקבלת המשטרה

עאידה תומא סלימאן: כדאי לדייק, הוא לא דיבר על שוטרים

צבי ידידיה סוכות: הוא דיבר על צעירים ערבים שמתגייסים למשטרה

עאידה תומא סלימאן: הוא דיבר על חיילים, הוא לא דיבר על שוטרים

עאידה תומא סלימאן:  הוא דיבר על חיילי כיבוש

וליד טאהא: מה זה קשור לנושא? מה זה קשור לחוסר מעש של צעירים?     

צבי ידידיה סוכות: זה קשור מאוד, זה קשור מאוד

מיקי לוי: תנו לו לסיים, תנו לו לגמור

מיקי לוי:  חברת הכנסת סלימאן, תודה

צבי ידידיה סוכות: תגידו את דעתכם אחר כך, אנחנו פה בדמוקרטיה

צבי ידידיה סוכות:  תתרגלו

עאידה תומא סלימאן: חסרי המעש התחילו רק לפני חודשיים

עאידה תומא סלימאן:  לא היו לנו קודם, איימן גרם לזה

מיקי לוי: תודה

מיקי לוי:  בבקשה

וליד טאהא: אתה מטיף לדמוקרטיה, איזו בדיחה

וליד טאהא:  איזו בדיחה, אתה מטיף לדמוקרטיה, אתה?     

עאידה תומא סלימאן: לפחות יעני תגיד משהו שיש בו קצת הגיון

צבי ידידיה סוכות: תתרגלו

צבי ידידיה סוכות:  מותר לדבר, רק תדברו אחר כך, זה בסדר

צבי ידידיה סוכות:  וכשמנהיגי הציבור הערבי מסיתים נגד המדינה בלי הפסקה, וזאת מדינה שעשתה הכול כדי לשלב את הציבור הערבי במדינה

עאידה תומא סלימאן: וואלה

צבי ידידיה סוכות: כשבסוף אצל חלקכם רוצחי יהודים הופכים לגיבורים, ורק לפני שבועיים יושב-ראש ועדת המעקב, שאתם חברים בה, לצערי - - -     

עאידה תומא סלימאן: כבוד היושב-ראש, ביקשת דיון מקצועי

מיקי לוי: תנסה להצטמצם

צבי ידידיה סוכות: זה חשוב, אדוני היושב-ראש, זה חשוב

צבי ידידיה סוכות:  זה חשוב

עאידה תומא סלימאן: אני שומעת רק פוליטיקה

צבי ידידיה סוכות: אבל זה חשוב, אדוני היושב-ראש, זו דעתי

מיקי לוי: חבר הכנסת סוכות, תנסה להצטמצם לנושאים

צבי ידידיה סוכות: אז אני אסיים

צבי ידידיה סוכות:  ברשותך, בחצי דקה אסיים, אגיד לך למה

מיקי לוי: בבקשה

צבי ידידיה סוכות: בסוף לדבר על תופעה בלי לדבר על משהו מאפיין, שהוא מאוד מרכזי בתופעה הזו, והוא חוסר אמון במדינה - 

צבי ידידיה סוכות:  כי בסך הכול אנחנו יכולים לשים הרבה כסף ולעשות הרבה תוכניות, אבל כשיש חוסר אמון במדינה – ולפני שבועיים יושב-ראש ועדת המעקב של ערביי ישראל השתתף בצעדה שבה מחזקים את חיזבאללה ואת חמאס הדבר הזה מחלחל, והדבר הזה משפיע

צבי ידידיה סוכות:  והוא בסוף גורם לצעירים לא לרצות להשתלב במדינה, לא לרצות להיות חלק, והדבר הזה משפיע

עאידה תומא סלימאן: מה זה דברי ההסתה האלה על אנשים שלא נמצאים?     

צבי ידידיה סוכות: ולכן בעיני החבורה הזאת היא הטרגדיה של הציבור הערבי

צבי ידידיה סוכות:  לא רק שהיא לא חלק מהפתרון, היא הבעיה והטרגדיה של אותם צעירים שסובלים - -      

עאידה תומא סלימאן: הטרגדיה שיש אנשים כמוך

עאידה תומא סלימאן:  אנחנו מאוד גאים בוועדת המעקב ובמנהיגות שלה

מיקי לוי: חברת הכנסת סלימאן

צבי ידידיה סוכות: - - בגלל אנשים שהולכים ומנצלים אותם לצרכים פוליטיים

מיקי לוי: חברת הכנסת סלימאן

עאידה תומא סלימאן: הטרגדיה היא קיום אנשים גזעניים כמוך

מיקי לוי: אני לא אסיים עם זה

צבי ידידיה סוכות: כשאתם תפסיקו, ולא כולכם – אגב, אני לא חושב את זה על כולכם

עאידה תומא סלימאן: שיפסיק להסית, מה זה?     

מיקי לוי: תודה רבה

צבי ידידיה סוכות: כשחלקכם תפסיקו לנצל את הצעירים הערבים לצרכים פוליטיים שלכם - -      

עאידה תומא סלימאן: תפסיק אתה

צבי ידידיה סוכות: - - ובסוף תדאגו באמת לערביי ישראל המצב הזה ישתנה

צבי ידידיה סוכות:  תודה רבה

מיקי לוי: חבר הכנסת סוכות, חשבתי שיש לך איזשהו פתרון לחוסר המעש

מיקי לוי:  התאכזבתי

וליד טאהא: אמרתי שבממשלה כזו לא יהיה פתרון

עאידה תומא סלימאן: הבעיה שיש לו יתר מעש אצלו

מיקי לוי: תודה רבה

מיקי לוי:  יש מי מחברי הכנסת שרוצה עכשיו או שאני אעשה סיבוב?     

עופר כסיף: אפשר להמתין

עאידה תומא סלימאן: אחד, אחד

מיקי לוי: אחד, אחד, בסדר

מיקי לוי:  גם כן, כי חבר הכנסת טיבי רצה ראשון

מיקי לוי:  משרד החינוך, בבקשה, אתם השחקן המרכזי, אני מביא לתשומת לבכם

שירין נטור חאפי: אני רוצה להתייחס עניינית לדוח

שירין נטור חאפי:  אני מוכרחה לומר שההתייחסות שלנו כמשרד לדוח היא התייחסות עניינית מקצועית

שירין נטור חאפי:  עברנו עליו כל האגפים, כל המינהלים, התייחסנו לסעיף סעיף ברצינות ובחרדת קודש, כי מבחינתנו זאת האחריות שלנו על בני נוער

שירין נטור חאפי:  ופה אני רוצה לדייק בין האחריות על בני נוער לאחריות על צעירים בחברה הערבית

שירין נטור חאפי:  האחריות שלנו כמשרד היא על בני הנוער עד כיתה י"ב

שירין נטור חאפי:       אני מוכרחה גם להגיד משהו בתור מי שעבדה בבית ספר תיכון יהודי לפני שעברתי לחברה הערבית

שירין נטור חאפי:  במערכת החינוך היהודית לא עושים יותר – תכף אני אענה עניינית – כדי להכשיר את הצעירים היהודים לחיים, לעולם של תעסוקה ואקדמיה

שירין נטור חאפי:  לא שאני רוצה חלילה, אבל אני רק אומרת שמבחינת החברה הערבית נכון שבתור מיעוט אין לנו מסגרת צבאית אחרי כיתה י"ב משמעותית, ולכן האחריות שלנו בתוך מערכת החינוך היא לדאוג לאותם צעירים, וחשוב לומר את הדברים

שירין נטור חאפי:       אני רוצה להתייחס לכמה נקודות מאוד חשובות להבהרה שעלו בדוח

שירין נטור חאפי:  קודם כול העניין הזה שבו התחלתם, נתוני הנשירה

שירין נטור חאפי:  נתוני הנשירה, חברים, מחולקים לשני נתונים, לנשירה גלויה ולנשירה סמויה

שירין נטור חאפי:  חשוב מאוד לא לבלבל ביניהם

שירין נטור חאפי:  למשרד החינוך יש נתונים ויש דרך לבדוק נתונים של נשירה גלויה, זה חלק מהאחריות שלנו

שירין נטור חאפי:  נשירה גלויה, הכוונה לתלמידים שלא מבקרים באופן ידוע לכל הגורמים הרלוונטיים בבית הספר

שירין נטור חאפי:  אנחנו יודעים לטפל

שירין נטור חאפי:  יש לנו מערכת לניטור נשירה גלויה

שירין נטור חאפי:       בעניין הנשירה הסמויה יש בדוח המלצה על המנגנון הבריטי האנגלי

שירין נטור חאפי:  ראינו אותו, אנחנו לא פוסלים אותו, אבל מנגד יש עכשיו על שולחנו של המנכ"ל דגם לניטור, שהגיש חיים מויאל מנהל אגף א' לנוער בסיכון, לנשירה סמויה

שירין נטור חאפי:  הוא אמור לתת לנו – הוא ביקש עוד ישיבה כדי לדון במנגנון הזה שאנחנו מציעים

שירין נטור חאפי:  אנחנו לא מקלים ראש

שירין נטור חאפי:  זה לגבי הנשירה

שירין נטור חאפי:       הנתונים שלנו לגבי החברה הבדואית טיפה שונים, קיבלתי אותם רגע לפני שנכנסתי

שירין נטור חאפי:  מדובר על 1,358 נערים ונערות, ולא הנתון של ה-5,000

שירין נטור חאפי:  זה הנתון הרשמי של המשרד

שירין נטור חאפי:  אנחנו לא מתחמקים מאחריות, אנחנו רק רוצים לסדר את הנתונים

יוסף עטאונה: שירין, הנתון של 5,045 ילדים בגילאי 5-3 הוצא ממרכז המחקר של הכנסת, את היית בדיון

שירין נטור חאפי: הייתי בדיון

יוסף עטאונה: וגם משרד החינוך מאמת את הנתונים

שירין נטור חאפי: חבר הכנסת, קודם כול חשוב לי להגיד שהייתה מחלוקת לגבי הנתונים

שירין נטור חאפי:  אני לא רוצה להיות בעמדה נגדית, נכון שאני מייצגת את משרד החינוך, אבל אני חלק מהחברה הערבית

שירין נטור חאפי:  אני חושבת שיש לי את הזכות לייצג את החברה הערבית במשרד החינוך, ולייצג את משרד החינוך בחברה הערבית

שירין נטור חאפי:  לכן חשוב לי להגיד שההתייחסות שלי לדוח הזה היא עניינית מקצועית ובאחריות ענקית

שירין נטור חאפי:  ולכן חשוב לי לענות על כל הסעיפים

שירין נטור חאפי:       הדבר השני, מדוע נער או נערה ערבים דווקא כשיש להם בגרות מלאה יש להם יותר סיכוי להיות חסרי מעש? המאמץ שאנחנו עושים בבית הספר העל יסודי כשאנחנו צריכים לצמצם פערים ולהגיש את התלמידים לבחינות בגרות ולהכשיר אותם לבחינות בגרות הוא מאמץ עילאי, שדורש המון מאמצים

שירין נטור חאפי:  ונכון, בדקנו את עצמנו, ואנחנו עדיין בודקים את עצמנו

שירין נטור חאפי:  יכול להיות שאנחנו פחות מכשירים אותם לחיים ולהתמודדות עם מוביליות תעסוקתית ואקדמית, כי אנחנו צריכים לצמצם הרבה מאוד פערים כדי להביא אותם לזכאות לבגרות

שירין נטור חאפי:  ואנחנו בוחנים לאור הדוח מה אפשר לעשות אחרת בתוכניות להכוון תעסוקתי ואקדמי בתוך בתי הספר

שירין נטור חאפי:  אנחנו מבינים שההתמודדות לא פשוטה בבתי הספר העל יסודיים, מצד אחד להשלים את הפערים הלימודיים, ומצד שני לעשות את ההכוון

שירין נטור חאפי:  אנחנו לא פוסלים את זה, וזה חשוב ולוקחים את האחריות על זה

שירין נטור חאפי:       העניין הזה של עברית

שירין נטור חאפי:  אני מוכרחה לומר שהעברית שלי נובעת מזה שהלכתי ללמוד בבית ספר תיכון יהודי כשהייתי נערה צעירה

שירין נטור חאפי:  ואני חושבת שזאת האחריות של כולנו שכשנער או נערה ערבים מסיימים כיתה י"ב כשיש להם ציון מאוד גבוה בחמש יחידות ערבית, גם לדעת לדבר בשפה ערבית דבורה

שירין נטור חאפי:  בשנה האחרונה במזכירות הפדגוגית שינינו את מתכונת ההיבחנות בשפה העברית, לקחנו את המודל של האנגלית

שירין נטור חאפי:  פעם גם אנגלית תלמיד מדינת ישראל לא ידע גם אחרי חמש יחידות אנגלית, עד שהכנסנו את האנגלית הדבורה

שירין נטור חאפי:  ובעברית, יש לי ניתוח לזה, בעברית הכנסנו את העברית הדבורה

שירין נטור חאפי:  אנחנו מבינים את החשיבות, אבל כדי שנער ערבי ידע עברית דבורה זה לא רק תוכנית הלימודים, זה מפגש עם התרבות והחברה היהודית הישראלית

שירין נטור חאפי:  רוב בתי הספר בחברה הערבית לא נחשפים לחברה היהודית והישראלית, ולכן זה לא רק עוד מבחן בעברית דבורה, אבל צעד ראשון עשינו, והוא משמעותי

שירין נטור חאפי:  הצעד הראשון היה לשנות את מתכונת ההיבחנות בעברית

שירין נטור חאפי:  הצעד השני זה להכניס סטנדרטים של ה-CFR למקצוע העברית כדי לדעת מה ילד בכל אחד משלבי הגיל צריך לדעת כדי לבחון את העברית שלו

שירין נטור חאפי:       לגבי המורים, אני רוצה לומר באומץ שעד שלא נשנה את מערכת החינוך ואת רמת העברית לא נוכל לקבל ולשנות את מצב המורים

שירין נטור חאפי:  ייקח לנו קצת זמן

שירין נטור חאפי:  אנחנו לא מחכים, במקביל אנחנו דואגים לעבוד מול ההכשרה של המורים, מי שמכשיר את המורים, לדאוג לפיתוח מקצועי מותאם

שירין נטור חאפי:  אבל בינתיים יש לנו שילוב מורים יהודים במערכת החינוך הערבית

שירין נטור חאפי:  אנחנו הולכים להעצים ולהרחיב את זה

עאידה תומא סלימאן: סליחה, שוב, לא קלטתי את המשפט

שירין נטור חאפי: מורים מהחברה היהודית ששולטים בעברית כשפת אם, עד שנכשיר את המורים מהחברה הערבית לרמה שהם יודעים לדבר את השפה העברית, אנחנו רוצים שהם יכנסו ויתרגלו את השפה העברית

עאידה תומא סלימאן: אבל יש לכם מחסור אדיר במחנכים בצד היהודי

עאידה תומא סלימאן:  מה תעשו עם זה, אם תתחילו להזרים לאוכלוסייה הערבית שיש לה 12,000 מורים שאין להם תעסוקה?     

שירין נטור חאפי: קודם כול אנחנו לא מזרימים, לא עושים שום דבר בפטרונות

עאידה תומא סלימאן: אף אחד לא טען שזה פטרונות, שאלתי

מיקי לוי: תני לה, תני לה

שירין נטור חאפי: שנייה, אני רוצה לענות לך

שירין נטור חאפי:  כל מה שאנחנו עושים זה בתיאום מלא עם מנהלי המחוזות

שירין נטור חאפי:  דרך אגב, יש לנו קשר מקצועי עם ועדת המעקב לענייני חינוך, ואנחנו שמחים על כך, ודנים איתם בענייני חינוך

שירין נטור חאפי:  אנחנו לא עושים דברים בכוח

שירין נטור חאפי:  העניין הזה של כניסה של מורה מהחברה היהודית לתוך בית ספר בחברה הערבית משנה חיים לשני הצדדים

שירין נטור חאפי:  זה חשוב, זה צעד נכון אם עושים אותו בזהירות

שירין נטור חאפי:  ואני שמחה שאנחנו מעצימים את העניין הזה

שירין נטור חאפי:       נושא מבחן הבקיאות שעלה בדוח

שירין נטור חאפי:  קודם כול חוקית בחנו ובדקנו את זה, זו התשובה של כוח אדם בהוראה, אי-אפשר לחייב מורה בבחינה בעברית כתנאי להיכנס

שירין נטור חאפי:  אנחנו עכשיו שוקדים על תוכנית לאומית בנושא העברית מלידה עד כיתה י"ב, זאת הוראה של השר והמנכ"ל

שירין נטור חאפי:  משהו שלא יהיה עוד תוכנית, אלא משהו ייחודי שייתן מענה

שירין נטור חאפי:  אנחנו חושבים שאחד הפתרונות זה לחשוב ברמה היישובית המוניציפלית

שירין נטור חאפי:  זה שינוי כיוון שלנו כמשרד חינוך

שירין נטור חאפי:  אנחנו מבינים שצריכים לחשוב איך מתאימים תוכניות שלנו ליישובים, ולא שולחים תוכניות ליישובים ואומרים: קדימה

שירין נטור חאפי:       חשוב לי לומר על ממשק העבודה שלנו עם המשרד לשוויון חברתי בהקשר הזה של החומש, חשיבה משותפת, עבודה משותפת כדי להשלים את המהלכים שאנחנו עובדים עליהם

שירין נטור חאפי:  הנתונים קשים, אני מבינה, אני חלק מהחברה הערבית

שירין נטור חאפי:  התחלנו מסע שאני מקווה שבסיומו נוכל לתת את הכלים הנכונים למורים ולתלמידים

שירין נטור חאפי:  אני לא מנסה ליפות את המציאות, אלא להגיד שההתייחסות שלנו לדוח רצינית, מקצועית, מעמיקה

שירין נטור חאפי:  התחלנו כבר בכיוון בהמון דברים, וכבר דיברתי עם משרד מבקר המדינה, ואני אופטימית לגבי זה

שירין נטור חאפי:  תודה

מיקי לוי: יש לי רק שאלה אחת אלייך

מיקי לוי:  אתם כרגע שוקדים על תוכנית מגיל צעיר, מגיל רך

מיקי לוי:  אני לא יודע מה התוכנית, אני לא מקצוען בנושא חינוך

מיקי לוי:  אשתי הייתה

מיקי לוי:  מספיק לי כל החיים בתוך הבית החינוך

עאידה תומא סלימאן: אני עוד אגיד לה

מיקי לוי: לא, אל תלשיני עליי

מיקי לוי:  אני רוצה פשוט לקבוע לפי מה שתגידי לי, אני לא מסתפק בדוח שלהם, קיימתי פה דיון, עשיתי "וי", שלום, אני ממשיך הלאה

מיקי לוי:  זה לא עובד אצלי

מיקי לוי:  חינכו אותי במקום אחר

מיקי לוי:  מתי אני קובע דיון כדי לבוא ולשמוע על התוכנית שלכם, שאמורה להיות תוכנית יסודית, רחבה, עם איזשהם פתרונות

מיקי לוי:  הנושא מדאיג מאוד, מאוד

מיקי לוי:       אני רק אקריא לך סעיף אחד במה שכתב מבקר המדינה: חיזוי חוסר מעש בגיל צעיר, בהחלטת הממשלה מאוקטובר 2021 – זאת הממשלה שהייתי שותף בה – על תוכנית הטיפול בתופעת הפשיעה והאלימות בחברה הערבית בשנים 2026-2022, הוטל על משרד החינוך לפתח כלי לאיתור וניטור של תלמידים שנמצאים, מצויים בסיכון גבוה לנשירה, וכו' וכו' וכו'

מיקי לוי:       אם התוכנית הזו גם תכלול את הדבר הזה, ותהיה איזושהי תוכנית כוללת שנראה איזשהו אור בקצה המנהרה, עד עכשיו כמדינה כשלנו

מיקי לוי:  אני שם את הכול על השולחן, אני שותף לכישלון הזה, אני לוקח גם אחריות על חלק מהכישלון, לא הכול על הכתפיים שלי

מיקי לוי:  אני רואה בחיוב את מה שאמרת, באמת

מיקי לוי:  אני מנסה לקבוע איזשהו תהליך בקרה, אפילו לא ביקורת, כדי להיות בטוח שהדוח הזה הכול כך חשוב של שני האדונים האלה, אדון וגב', ייצא אל הפועל, שנעשה ממנו משהו, ולא רק נדבר

מיקי לוי:  אז אני יכול לשים את הדוח ואת מה שאמרת בתוך הפרוטוקול ולהמשיך בדרכי

מיקי לוי:  מישהו בעוד כמה שנים או אולי אם ירצה השם ירצה לבדוק את זה

מיקי לוי:  תגידי לי מתי לעשות ישיבת מעקב

מיקי לוי:  אתם, אני אומר את זה חד-משמעית, ואולי גם את, ואני שמח שאת שם, כי את מכירה את שני העולמות, ונוכל לעשות איזשהו דיון מעקב

מיקי לוי:  תכף נשים גם את המל"ג ואת כולם באותה ספינה, כי אנחנו באותה ספינה טובעת

שירין נטור חאפי: אנחנו כאגף התחייבנו שתוך שלושה חודשים מהיום נגיש תוכנית עומק למנכ"ל ולשר בנושא העברית

שירין נטור חאפי:  כבר התחלתי לבדוק את הנושא

שירין נטור חאפי:  מסתבר שמ-2012 המשרד השקיע מיליונים בשפה העברית, ולא הצלחנו למנף את זה

שירין נטור חאפי:  רק אומר שהאתגרים של מערכת החינוך היא לא רק השפה העברית, יש לנו פערים בשפה הערבית, בשפת האם

שירין נטור חאפי:  יש לנו הרבה מאוד דברים שזה חלק מסדר-היום שלי

שירין נטור חאפי:  באתי לתפקיד הזה כי אני מבינה את גודל האחריות ואת גודל המשימות

שירין נטור חאפי:  אני מוכרחה להגיד שאם בעוד שלושה חודשים תזמן אותי - - -      

מיקי לוי: אני אקבע חצי שנה

מיקי לוי:  אני אתן זמן להרצה

מיקי לוי:  אני אתן צ'אנס שהתוכנית תרד אל השטח

מיקי לוי:  הוועדה לביקורת המדינה מודאגת, מודאגת

שירין נטור חאפי: אני מבינה, אבל לא רק הוועדה לביקורת המדינה, אמרתי שאנחנו כמשרד מבינים את המשמעות, ואנחנו עובדים בזה כדי לגבש תוכנית

שירין נטור חאפי:  שאלת מתי נראה תוצאות

מיקי לוי: לא, שאלתי מתי תבואי, לא כשגמרת את התוכנית, אלא שתגידי לי: וואלק, היא ירדה לשטח, אנחנו מתחילים ליישם

מיקי לוי:  תוצאות זה ריצת מרתון

שירין נטור חאפי: לכן אמרתי שתוך שלושה חודשים

שירין נטור חאפי:  אני מצולמת, אני מוקלטת

שירין נטור חאפי:  אנחנו שוקדים עליה לא בגלל הדיון הזה היום

שירין נטור חאפי:  דרך אגב, מפה אני נוסעת לאום אל-פחם, יש תוכנית שנקראת "עבריתנא", התחלנו בשטח לקחת תוכניות של עברית דבורה, להנגיש אותה לצעירים כמה שיותר

שירין נטור חאפי:  אין לנו הרבה זמן לחכות עם התיכוניסטים כדי לפתח תהליכים

שירין נטור חאפי:  אנחנו באמת עובדים בזה ומבינים את האחריות

שירין נטור חאפי:       אבל אני רוצה לומר שמשרדי הממשלה שותפים שלנו

שירין נטור חאפי:  האחריות על הצעירים היא לא רק שלנו

שירין נטור חאפי:  עד כיתה י"ב היא שלנו, אחרי כיתה י"ב היא של כולנו, גם של נבחרי הציבור של החברה הערבית

שירין נטור חאפי:  התפקיד שלהם להעלות את הדברים, להציף את הדברים

שירין נטור חאפי:  אנחנו חלק מאותו מאבק כדי לשפר את התנאים של הנער והנערה בחברה העברית, וכל אחד צריך לדעת מה התפקיד שלו ומה המקום שלו

שירין נטור חאפי:  אז אני מבטיחה לך, אדוני היושב-ראש, שתוך חצי שנה אתה תזמין אותי ותראה פה מצגת

מיקי לוי: נקבע כרגע דיון מעקב לעוד חצי שנה

מיקי לוי:  ואני שמח שאת שם ומאחל לך הצלחה מכל הלב

מיקי לוי:  יש לי משהו להגיד לפוליטיקאים, ואני מדבר על השירות האזרחי

מיקי לוי:  הורדנו את המילה השנייה, שירות אזרחי

מיקי לוי:  בוגר יהודי שגומר את התיכון שלו יש לו איזו מסגרת שהוא הולך אליה בשלוש שנים לאחר מכן, אחר כך אוניברסיטה

מיקי לוי:  פתאום הצעיר הערבי בסיום תיכון, ברגע שהוא גומר, מוצא את עצמו בפני שוקת שבורה לפי הדוח, אלה לא המצאות שלי

מיקי לוי:  וחלק משילובם בחברה האזרחית, אני מדגיש את המילה אזרחית, הישראלית היא לאפשר להם ללכת לשירות בקהילה, בבית חולים, בבית הזקנים המקומי, במתנ"ס, יש כל כך הרבה אפשרויות

מיקי לוי:  אני יודע שהממצה האחרון שבדקתי היה כ-6,800, אבל שילוב, וזה היה לפני שנתיים

מיקי לוי:  אני לא יודע מה המספרים היום לגבי זה

מיקי לוי:  יש איזו חשיבות גם בהיטמעות, גם בהבנת השפה

מיקי לוי:  יש כאן הצעה שלא באה ממני, באה ממבקר המדינה, אולי אחד המקצועות צריך להילמד רק בעברית, וזה יכריח אותם

מיקי לוי:  אני לא מבין בחינוך, קטונתי

מיקי לוי:  אבל אני מנסה למצוא איזשהם כלים שלובים כדי לעשות את העבודה

מיקי לוי:  אני אומר לך, גם בגלל הכובעים הקודמים שלי, שאני מאוד מאוד מודאג, מאוד מודאג

מיקי לוי:  תודה רבה לך על מה שאמרת

מיקי לוי:  כמו שסיכמנו, חבר כנסת ומישהו מהצד השני

עאידה תומא סלימאן: חבר כנסת, בן אדם, חבר כנסת, בן אדם

מיקי לוי: חבר הכנסת כסיף, בבקשה

עופר כסיף: תודה רבה 

עופר כסיף:  אני מודה לך גם על הדיון הזה

עופר כסיף:  אתה זוכר שגם פניתי אליך יחד עם חברת הכנסת מירב כהן בבקשה לנהל את הדיון, לקיים דיון בנושא

מיקי לוי: נכון

עופר כסיף: ואני שמח שזה הסתייע

עופר כסיף:  קודם כול אני רוצה להתייחס למה שאמרו חלק מקודמיי, ובעיקר ידידי חבר הכנסת עטאונה

עופר כסיף:  כדי לפתור את הבעיה, לפני שאני מתייחס ספציפית לנושא של החינוך, צריך להיות פתרון מקיף, פתרון הוליסטי, פתרון שמתייחס באמת לכל המצוקות האיומות של החברה הערבית בכלל ושל החברה הערבית בנגב בפרט

עופר כסיף:  די אם אני אזכיר כמה בעיות שהן ייחודיות לחברה הערבית בנגב, למשל בוא נתחיל מתוחלת חיים

עופר כסיף:  תוחלת החיים של הערבי הבדואי בנגב היא בכמה שנים יותר נמוכה מאשר תוחלת החיים הממוצעת בארץ, קל וחומר במרכז

עופר כסיף:  הכפרים הלא מוכרים שהזכרת קודם, הם גורמים לא רק לסכנה, ובגלל זה גם שיעור התאונות, למשל, של ילדים הוא לאין שיעור יותר גבוה

עופר כסיף:  יש אוסף של בעיות שצריך לפתור, ודובר כבר על העניין של המסלול לפשע

עופר כסיף:  לא יהיה פתרון אם לא יהיה פתרון מקיף לכל המצוקות האלה

עופר כסיף:  ואני גם חייב לומר שהכרה בכל הכפרים הלא מוכרים זה must, זה חלק הכרחי מהפתרון

עופר כסיף:  יש בעיה גם של ניכור

עופר כסיף:  זה קיים בכל חברה בעולם שיש בה מיעוט לאומי, דתי, אתני, תרבותי, לא משנה, שמודר ומופלה

עופר כסיף:  לכן גם דברי ההבל של חבר הכנסת שדיבר קודם ויצא, שמטיל את האשמה על הקורבן, זה כל כך טיפוסי לגזענים

עופר כסיף:  גם בארצות הברית את מי הלבנים הגזענים מאשימים בכך שרוב האסירים בבתי הכלא הם שחורים? את השחורים עצמם

עופר כסיף:  לא את ההזנחה שלהם

עופר כסיף:  טיפוסי

עופר כסיף:      אני חייב להביא ציטוט מדוח מבקר המדינה לסיום, וזה מתכתב עם מה שאמרה הגב' שירין

עופר כסיף:  כך נאמר בדוח: נמצא כי התוכניות של שפ"י – שזה שירות פסיכולוגי ייעוצי במשרד החינוך – אינן נותנות מענה מתאים לצורך בהכוון תעסוקתי, וכי למשרד החינוך אין תוכנית סדורה להכוון תעסוקתי איכותי

עופר כסיף:  עוד עלה שהמשרד אינו מחייב את בתי הספר בחינוך הערבי ליישם את תוכנית חינוך לקריירה, ויישום התוכנית תלוי בשיקול דעתה של הנהלת בית הספר, ובשיתוף הפעולה שלה

עופר כסיף:  נוסף כל כך, הכרת שוק התעסוקה וההכוון התעסוקתי אינם חלק מהגדרת התפקיד של היועצות החינוכיות

עופר כסיף:  זה דבר שאפשר יחסית לפתור בקלות, יחסית

עופר כסיף:       יתר על כן, בתהליך שיתוף ציבור, שקיים צוות הביקורת עם יועצות חינוכיות בתיכונים ערביים בצפון ובתוכניות בדואים בדרום, עלה כי שגרת יומן של היועצות מאופיינת בטיפול במצבי חירום

עופר כסיף:  זה חוזר למה שאמרתי קודם, שיש אוסף של מצוקות

עופר כסיף:  נוסף על עומס העבודה השוטפת והדחופה, ועקב כך, הן אינן מתפנות כלל לעסוק בהכוונה תעסוקתית לתלמידים

עופר כסיף:  כן נמצא כי משרד החינוך לא פעל לייצר שיתוף פעולה עם מעסיקים בגיבוש התוכנית להכוון תעסוקתי

עופר כסיף:  בהיעדר תוכנית סדורה גובר הסיכון שצעיר ערבי לא ימצא את דרכו לאחר לימודי התיכון ויוותר חסר מעש, וכו' וכו' וכו'

עופר כסיף:       הבעיות הללו הן בעיות מבניות, רוחביות ועמוקות

עופר כסיף:  צריך לתת פתרון הולם לכל המצוקות האלה

מיקי לוי: תכף ננסה לתכלל בעזרת נציג משרד ראש הממשלה, כי ברור לחלוטין שלא מדובר רק במשרד החינוך

מיקי לוי:  יש כאן את משרד העבודה, יש כאן את משרד הרווחה

מיקי לוי:  יש כאן מס' משרדים, כולל משרד ראש הממשלה שצריך לשים את היד בכיס ולתת הוראות בהתאם, שצריך לתכלל אותם, אחרת אין פתרון הוליסטי כללי

מיקי לוי:  חבר הכנסת ואליד, אתה רוצה עכשיו? אתה ממהר?      

וליד אל-הואשלה: אחריו

מיקי לוי: אחרי מישהו מהמגזר האזרחי

מיקי לוי:  בסדר

מיקי לוי:  הנציגה של משרד ראש הממשלה, בבקשה

מיקי לוי:  בבקשה, גברתי

טלל דולב: אני מוכרחה להגיד שבמקרה הזה יש לנו פה סיפור בו העבודה מתחלקת בעצם בינינו לבין הרשות לפיתוח כלכלי של החברה הערבית, שיושבת במשרד לשוויון חברתי

טלל דולב:  אני לא רוצה לא לקחת לעצמי - - -      

מיקי לוי: אז אולי תיקחו את התכלול הזה

מיקי לוי:  הוועדה איננה מסוגלת בכלים שנמצאים לה לתאם את הדיון בינך לבינו לבינה

טלל דולב: אין צורך, אני רק רוצה – חסאן, אם אתה מוכן, אז אני חושבת שקודם אתה ואחר כך אם יש מה להוסיף

חסאן טואפרה: אנחנו אחראים על תכלול נושא צמצום פערים בין החברה הערבית לחברה היהודית, מתכללים את החלטת החומש 550, והחלטות חומש אחרות

חסאן טואפרה:  ואנחנו עובדים עם כל החברים הטובים שנמצאים פה בסוגיות שנוגעות לחברה הערבית באופן כללי, וספציפית בסוגיה שנוגעת לצעירים חסרי מעש

חסאן טואפרה:       אני קודם כול רוצה להתחיל להגיד תודה גדולה לצוות מבקר המדינה שנכנס לסוגיה הזאת, הכין דוח באמת לתפארת, דוח מאוד חשוב ששם זרקור על סוגיה מאוד מאוד חשובה

חסאן טואפרה:  התחלנו לטפל במסגרת החלטת הממשלה 550

חסאן טואפרה:  לפני אישור ההחלטה בממשלה הוקם צוות ספציפי לנושא צעירים חסרי מעש

חסאן טואפרה:  הסוגיה הזאת התחילה לנוע בתוך הממשלה סביב הקידום של החלטת החומש, והרבה הרבה מהתחומים שאושרו בהחלטה שמים דגש על נושא של צעירים חסרי מעש

חסאן טואפרה:       אני מסכים לגמרי עם האמירה שזה לא פתרון רק למשרד אחד, זה לא רק משרד החינוך, וזה לא רק זרוע העבודה, ולא רק שירות התעסוקה, ולא רק מל"ג ות"ת, ולא רק משטרה, זה כולם

חסאן טואפרה:  בסוף התופעה הזאת שנקראת צעירים חסרי מעש היא תוצאה של הרבה הזנחה והרבה בעיות שהיו בכל מיני תוכניות בעבר, והדבר הזה חייב להיפתר

חסאן טואפרה:      בסוף בתוך החברה הערבית קורות שתי תופעות במקביל, וחייבים לשים לב אליהן, כי בסוף כשמדברים רק על תופעת חוסר המעש זה לא ניתוח מספיק נכון

חסאן טואפרה:  בסוף צריך להסתכל על כל התמונה

חסאן טואפרה:  בתוך החברה הערבית קורות מגמות מאוד מאוד חיוביות של השתלבות, גם של תעסוקת נשים, שיעור תעסוקת נשים בחברה הערבית יותר ממוכפל בעשר השנים האחרונות, שיעור תעסוקת גברים בעלייה, שיעור הסטודנטים בחברה הערבית נמצא בהכפלה

חסאן טואפרה:  כל המגמות האלה מראות מגמות חיוביות, גם שיעור הזכאות לבגרות, ועוד ועוד מגמות אחרות

חסאן טואפרה:  בסוף בתוך החברה הערבית יש סיפור הצלחה על אף כל הקשיים והפערים

חסאן טואפרה:       מצד שני כן קיימת תופעה של חוסר מעש

חסאן טואפרה:  איך זה משתלב שגם הולכים להשכלה, יש להם יותר בגרות, והולכים לתעסוקה, ומצד שני יש חוסר מעש? כי בסוף הדינמיקה שקורית בקרב הצעירים בחברה הערבית השתנתה, היא לא כמו ההורים שלנו שבסוף היו להם אופציות תעסוקתיות מאוד מאוד מוגבלות, לעבוד פיזית בבניין או לעבוד בחקלאות

חסאן טואפרה:  היום לצעיר הערבי יש דרישות, ויש לו גם ציפיות אחרות ממה שההורים שלנו ציפו

חסאן טואפרה:  לכן מה שמדאיג כרגע, שאתה יכול לצאת עם צעיר ערבי שיש לו מטען השכלתי מתאים, יש לו יכולת פיננסית מתאימה, ועדיין הוא יהיה חסר מעש

עאידה תומא סלימאן: נכון

חסאן טואפרה: כי בסוף היישובים, ובכלל הפתרונות שקיימים, הם פתרונות הרבה יותר מורכבים, ובסוף זה לא רק לתת עוד הכשרה, לתת עוד תקציב

חסאן טואפרה:  זה רק להסתכל על תופעה

חסאן טואפרה:  ואני מסכים איתך לגמרי, יושב-ראש הוועדה, שבסוף הבעיה נמצאת בשלב הצעירות

חסאן טואפרה:  הצעירות הערבית לא מתוכננת, אתה מסיים גיל 18 ופתאום יש ואקום, אין אף אחד שבסוף נותן לך מענה מה עושים אחרי גיל 18, אתה צעיר מדיי, אתה לא יודע לאן ממשיכים, ואין לך יכולת לתכנן את חייך בצורה טובה

חסאן טואפרה:       לכן אחד הדברים שעשינו במסגרת תוכנית החומש היה להכניס כמה שיותר תוכניות לצעירים

חסאן טואפרה:  צריך להגיד שבתוך הממשלה היה חוסר אמון מאוד גדול של גופי המטה, גם של משרד האוצר, גם של גופים אחרים, להכניס התערבויות ספציפיות שנוגעות לצעירים

חסאן טואפרה:  בסוף החשיבה הממשלתית הייתה תעסוקה, חינוך, השכלה גבוהה, וכן הלאה, וזה לא מתאים בסוף לחברה הערבית

חסאן טואפרה:  בסוף צריך להכניס תוכניות שחושבות איך לקחת את הצעירים ולתכלל את כל המענים האלה ביחד באותה מידה

וליד אל-הואשלה: חסאן, מהו תקציב חסרי המעש בחברה הערבית בחומש האחרון?      

חסאן טואפרה: זאת בדיוק שאלה שקשה מאוד לענות עליה, כי בסוף אנחנו מסתכלים על צעירים לא רק כתוכנית אחת

חסאן טואפרה:  אגיד בגדול מה אנחנו עושים שבסוף נותן מענה לסיפור של הצעירים

חסאן טואפרה:  אנחנו מתגברים את התקצוב של מערכת החינוך בצורה מאוד מאוד משמעותית

חסאן טואפרה:  אחד הדברים הכי משמעותיים שקורים זה תגבור מערכת החינוך בשלב התיכון

חסאן טואפרה:  היום תלמיד תיכון ערבי סובל מתת-תקצוב של 7,000 שקל בממוצע לעומת תלמיד יהודי

חסאן טואפרה:  זה פחות שעות, פחות תוכניות, פחות מהכול

חסאן טואפרה:  ולכן אחד המנגנונים שהתחלנו ב-550 זה לסגור את הפער הזה

חסאן טואפרה:       אחרי שמסיימים תהליך תיכון יש שלוש תוכניות משמעותיות שצריכות להתקדם בתקופה הקרובה: אחת, תוכניות תעסוקתיות בדגש על צעירים חסרי מעש

חסאן טואפרה:  ויושבת פה נציגת זרוע העבודה שבטח תפרט בהמשך

חסאן טואפרה:  אחד הדגשים בחומש הנוכחי הוא סביב הצעירים ולא סביב הנשים, שהיה בחומש הקודם, ואנחנו רואים שם שהמגמה מתחילה להאיץ בקרב נשים

חסאן טואפרה:  תר"ש השכלה גבוהה, גם נציג המל"ג יושב פה, ואנחנו עובדים גם כדי להנגיש את ההשכלה הגבוהה

חסאן טואפרה:  עוד חומש כי יש הצלחה מאוד גבוהה

חסאן טואפרה:  דיברו פה על שנת המעבר, זאת תוכנית פורצת דרך שבסוף, נכון, פונה ל-3% מהתלמידים, כי בסוף אין אין-סוף תקציב, וזה פיילוט יחסית מצומצם, אבל אם התוכנית הזאת תוכיח את עצמה נוכל לפרוץ דרך, ולהביא שנת מעבר לכל הצעירים הערבים עוד כמה שנים מהיום

חסאן טואפרה:       בשורה התחתונה אני אומר שאם ניישם את תוכנית החומש במלואה, כרגע היא מונחת על שולחן הממשלה, ותביא הרבה בשורה בקרב הצעירים, נצליח להדביק הרבה פערים

חסאן טואפרה:  אבל בסוף בסוף צריך להבין שיש מורכבות מאוד גדולה בצורת החשיבה של צעירים, ואנחנו צריכים להתחבר אליה כממשלה, להבין איך להגיע אליהם, איך להגיע לקצה, איך לעניין אותם כדי לשלב אותם בתוך התוכניות הממשלתיות

חסאן טואפרה:       אני יכול מחר לפתוח הרבה תוכניות ממשלתיות, בסוף לא יגיעו

חסאן טואפרה:  זה גם חלק מהסיכונים שאנחנו לוקחים על עצמנו

עאידה תומא סלימאן: וזה קורה

עאידה תומא סלימאן:  זה קורה עכשיו

חסאן טואפרה: וזה קורה, נכון

חסאן טואפרה:  נכון, קשה מאוד למשוך גברים צעירים

חסאן טואפרה:  יכולים לספר פה הרבה מהשחקנים שפותחים תוכניות של עברית, והכוון תעסוקתי, ותוכניות הכשרה, לא מגיעים גברים, מגיעות רק נשים

חסאן טואפרה:  ואנחנו צריכים לדבר בשפה שלהם, לדבר באיך שהם עובדים, וזה אתגר מאוד מאוד משמעותי, שאני מאוד שמח שהמבקר שם פה עליו את הזרקור

חסאן טואפרה:  ואם לא נטפל בו בצורה משמעותית ועם כלים חזקים, נמצא את עצמנו בעוד כמה שנים בהכפלה של השיעור הזה בקרב החברה הערבית, וזה נזק כלכלי וחברתי מאוד גדול, גם לחברה הערבית וגם לחברה היהודית

מיקי לוי: תודה רבה לך על הסקירה באמת המאוד עמוקה

מיקי לוי:  נשאר רק ליישם את מה שאמרת, וזאת בעיה לא פשוטה

מיקי לוי:  אתה רוצה עכשיו? בבקשה, חבר הכנסת ואליד

עאידה תומא סלימאן: רציתי לשאול שאלת הבהרה

עאידה תומא סלימאן:  חסאן, בדברים שלך אמרת שתוכנית החומש מונחת עכשיו על שולחן הממשלה, ואם אנחנו ניישם אותה – אני מבינה שיש ספק, האם יש החלטה? יש תקצוב?      

חסאן טואפרה: כן, החלטת הממשלה היום מאושרת והיא ממשיכה לעבוד כמו שעבדה בשנה הקודמת

חסאן טואפרה:  צריך להגיד שבסוף החלטות ממשלה - - -      

מיקי לוי: היא סובלת כרגע מתת-תקצוב או מתקצוב חסר?     

חסאן טואפרה: לא, היא תוקצבה כמו שתוכננה, בוא נגיד ככה

חסאן טואפרה:  כולם מכירים שלא כל החלטה שמתקבלת בחדר הממשלה בסוף מיושמת ב-100%

מיקי לוי: יש 10,000 שלא מומשו

עאידה תומא סלימאן: כי אמרת שהיא מונחת על שולחן הממשלה

עאידה תומא סלימאן:  זה כאילו שעדיין יש - - -      

מיקי לוי: אבל אם היא מתוקצבת יש לה צ'אנס להתקדם

חסאן טואפרה: הכוונה שהיא מונחת כתוכנית עבודה

חסאן טואפרה:  בסוף לכל אחד מהשחקנים פה יש תוכניות עבודה להוציא לפועל

חסאן טואפרה:  אנחנו מצפים שכל משרדי הממשלה יעשו את המאמץ המקסימלי להוציא לפועל את התוכניות, גם לקבל את התקציב, וגם להוציא לפועל את המכרזים, ואת הגיוסים

חסאן טואפרה:  צריך להגיד שאם אין מאמץ עילאי להוציא לפועל את התוכניות בסוף התוכניות ייתקעו, גם ברמת ההתנהלות היומיומית וסדרי העדיפויות המאוד דחופים של השרים

חסאן טואפרה:  אז אנחנו עוקבים אחרי כל המשרדים

חסאן טואפרה:  כרגע הדברים מתנהלים, אבל צריך לוודא שהדברים ימשיכו להתנהל כל הזמן

מיקי לוי: בעוד חצי שנה גם אתה פה, תקבל זימון

מיקי לוי:  אני לא אוותר לכם

מיקי לוי:  לאף אחד ממשרדי הממשלה אני לא אוותר

חסאן טואפרה: זה חשוב

מיקי לוי: בבקשה

וליד אל-הואשלה: שלום לכולם, אין ספק שזה דוח מאוד חשוב שממקד את הסוגיה של הצעירים הערבים במדינה, ושם דגש על הזלזול של הממשלות לדורותיהן בנושא הכול כך חשוב, נושא הצעירים שלנו

וליד אל-הואשלה:  אני רוצה להתייחס במיוחד למספרים הגבוהים אצלנו בחברה הבדואית

וליד אל-הואשלה:  יש סוגיה רצינית שם, במיוחד בכפרים הבלתי מוכרים

וליד אל-הואשלה:  המדינה מזלזלת באנשים שם, מזלזלת בהנהגה הערבית שם, לא משקיעה, מזניחה את הכפרים האלו

וליד אל-הואשלה:  תתארו לעצמכם שרק בשני יישובים יש לנו שני מפעלים: בשגב שלום יש מפעל אחד, וברהט יש לנו מפעל גדול אחד, ואלו צריכים לספק תעסוקה לצעירים שלנו, לעיר בת 70,000 תושבים

וליד אל-הואשלה:       אנחנו בתקופה כל כך קשה, במיוחד הצעירים שלנו שזולגים לנושא האלימות

וליד אל-הואשלה:  ואתם רואים את הנתונים ואת מספרי הרציחות בחברה הערבית

וליד אל-הואשלה:  ולכן אני חושב שזו המדיניות של הממשלה, ועל המשרדים הממשלתיים לטפל בנושא הזה

וליד אל-הואשלה:  בנושא הצעירים שלנו יש בעיה, וכל הדוח מושקע ומדגיש את הבעייתיות הזאת

וליד אל-הואשלה:  בערערה אין לנו אזור תעשייה, בשגב שלום יש לנו אזור תעשייה קטן, בכסייפה אין, בחורה אין

וליד אל-הואשלה:  ולכן המדינה מחויבת לטפל בנושא הזה

וליד אל-הואשלה:       אני רוצה לשים דגש על הנושא של השפה

וליד אל-הואשלה:  אני כל יום נפגש עם צעירים בחברה הבדואית, יש להם בעיה בקשיי שפה, להתקבל לאוניברסיטאות, להתקבל למקומות עבודה

וליד אל-הואשלה:  ונפגשתי לפני שבועיים עם המנכ"ל של לשכת התעסוקה אצלנו במחוז דרום, ומשרד הכלכלה סגר להם את התקצוב לקורסים לשפה העברית

וליד אל-הואשלה:  ולכן, איך אנחנו רוצים לפתור את הסוגיה הזאת אם אנחנו כאן דנים בנושא הזה, ומשרד אחר סוגר את התקצוב לקורסים בשפה העברית

וליד אל-הואשלה:  ולכן אני חושב שזה נושא שהממשלה צריכה לתת עליו את הדין

מיקי לוי: מה קשור משרד הכלכלה? סתם אני שואל

וליד אל-הואשלה: הוא אחראי על לשכות התעסוקה בדרום, על כל העניינים של הקורסים

עאידה תומא סלימאן: כבר לא

מיקי לוי: אבל כבר יש משרד עבודה

כארם שביטה: לא, זה תאגיד שיושב תחת משרד הכלכלה, שירות התעסוקה

מיקי לוי: לא ידעתי

וליד אל-הואשלה: כן, משרד הכלכלה

וליד אל-הואשלה:  ולכן אני חושב שצריכים לטפל בזה ברמת ממשלה

וליד אל-הואשלה:  אני חושב שגם, אדוני היושב-ראש, צריך להקים רשות לצעירים ברשויות המקומיות בשיתוף עם המשרדים הממשלתיים על מנת לטפל בכל הסוגיה הזאת, ולנסות לפתור אותה

וליד אל-הואשלה:  היו דוחות מ-2015, ואנחנו רואים שהתופעה הזאת רק התעצמה, הפער נהיה יותר גדול, ולכן המחויבות מוטלת כאן רק על הממשלה, ולא על מישהו אחר

מיקי לוי: חד-משמעית, אבל אני לא מתיימר לפתור את כל הנושאים של מרכזי תעסוקה ותעשייה

מיקי לוי:  אם אני אצליח לרכז אצלי את הפתרון של הדוח אני אגיד תודה לאל

מיקי לוי:  את רוצה עכשיו?     

עאידה תומא סלימאן: אם אפשר

מיקי לוי: אז קצר, אני חייב לתת לעוד שלושה לפחות, שהם פיווט מרכזי, זה אחד, משרד העבודה, שירות תעסוקה, והמל"ג

מיקי לוי:  אם את רוצה עכשיו, בבקשה, אבל קצר, קולע, כי לא הערכתי נכון, חשבתי שייקח שעתיים, זה לא מספיק

עאידה תומא סלימאן: מה זה קצר? שאני אדע

מיקי לוי: שתי דקות, כמו במליאה

עאידה תומא סלימאן: שתי דקות? במליאה זה שלוש

מיקי לוי: נכון, קבלי

עאידה תומא סלימאן: כדאי להתמקח איתך

מיקי לוי: חשבתי שאת לא ערנית

עאידה תומא סלימאן: את האמת, זה דוח מאוד חשוב, אבל אני גם כן חושבת שצורת הטיפול בדוח ובתוצאותיו קצת מפריעה לי, כי יש הרגשה שכאילו מתעלמים – קודם כול, מאוד שמחתי לשמוע את חסאן, כי הוא גם הביא את הצד השני – קורים הרבה דברים מאוד חיוביים, הצעירים שלנו יותר משכילים, הצעירים שלנו יותר עובדים, הצעירים שלנו יותר משתלבים מבעבר

עאידה תומא סלימאן:       עכשיו השאלה הנשאלת למה פתאום עכשיו זה נשמע כאילו הבעיה הכי גדולה היא חסרי המעש

עאידה תומא סלימאן:  אני יודעת שקושרים את זה גם כן לנושא של הפשיעה, והשתוללות הפשיעה, ומנסים לזרוק את הכול כאילו שגוררים את הצעירים האלה לתוך עולם הפשיעה, לצערי הרב

עאידה תומא סלימאן:       אבל מצד שני אני זוכרת, ויש לי מחקר שנעשה במכון לדמוקרטיה לפני שנה, של 2022, של ד"ר סאמי מיעארי או פרופ', אני לא יודעת, ונסרין חאג' יחיא, שמדבר גם כן על צעירים חסרי מעש

עאידה תומא סלימאן:  ושם הלכו צעד יותר קדימה ובדקו מה עושים ואיך מגדירים את מצבם של הצעירים שנקראים "חסרי מעש"

עאידה תומא סלימאן:  ושם 40% מהצעירים האלה הכריזו שהם מכינים את עצמם לקראת לימודים אקדמאים, כאילו בשנה-שנה וחצי האלה שגם ניגשים לפסיכומטרי וגם מגישים את הבקשות שלהם, מחליטים אם זה בחו"ל או בארץ

עאידה תומא סלימאן:  כלומר, לא כולם חסרי מעש ומחכים שיכנסו לעולם הפשיעה

עאידה תומא סלימאן:  גם את זה צריך לראות

עאידה תומא סלימאן:       וגם את הנושא של 25% מתוכם, מהצעירים האלה, העידו שהם מחפשים עבודה, ונמצאים בדרך לבניית קריירה

עאידה תומא סלימאן:  עכשיו, כמה מצליחים בזה, כמה לא מצליחים, זה משהו אחר

עאידה תומא סלימאן:  אבל אי-אפשר לבוא עכשיו ולדבר על הבעיה, וכאילו שעכשיו צצה הבעיה

עאידה תומא סלימאן:  זה תוצר של שנים רבות של מדיניות מפלה, שלא מבססת תשתיות מתאימות לצעירים

עאידה תומא סלימאן:  ואתם לא חייבים להפוך את הצעירים הערבים פתאום או לחיילים או לשירות אזרחי או לדוברי עברית כשפת אם כדי שישתלבו

מיקי לוי: יש לי מחלוקת, אבל אני אגיד אותה

עאידה תומא סלימאן: בסדר, אני אומרת את דעתי

עאידה תומא סלימאן:  אני לא חושבת שצריך לשנות את הצעירים הערבים כדי לתת להם פתרונות, שהם תוצר של מדיניות מפלה לאורך שנים רבות

עאידה תומא סלימאן:  סליחה, אני למדתי בבתי הספר, והינה, העברית שלי בסדר

עאידה תומא סלימאן:  חסאן למד בבית ספר בחינוך ערבי, והוא מדבר עברית יופי, והשתלב והגיע למקום מאוד גבוה

עאידה תומא סלימאן:  אני לא אומרת שכולם צריכים להגיע למקומות האלה, אבל לא מדברים על העובדה שתוצאות בחינות PIRLS, שרק התפרסמו לפני שבועיים, מעידים שיש בעיה בשפה הערבית, בשפת האם, אצל הצעירים, שהיא השפה הדרושה קודם כול, כבוד היושב-ראש, לא רק כדי להשתלב בתעסוקה, אלא כדי להתפתח

עאידה תומא סלימאן:  שפת אם היא חיונית להתפתחות כל ילד, לרכישת מיומנויות

עאידה תומא סלימאן:  בזה יש בעיה במערכת החינוך הערבית

עאידה תומא סלימאן:  הם לא מדברים על זה

עאידה תומא סלימאן:  עכשיו רוצים להכניס מורים יהודים ללמד בבתי הספר הערבים כדי לשפר את העברית? בואו נראה מה תוכניות הלימוד

עאידה תומא סלימאן:  לפני שמשנים את צורת ההיבחנות תשנו את צורת הלימוד קודם כול לצעירים האלה בשפה העברית בתוך בית הספר

עאידה תומא סלימאן:       דיברנו על לשכות תעסוקה, מה עם לשכות התעסוקה בנגב? איפה הן נמצאות? אני כבר שנתיים מגישה שאילתות לכל שר ואחראי

עאידה תומא סלימאן:  הקימו ועדה, דנו בוועדה, יש יישובים יהודים שיש בהם 3,000 תושבים, יש בהם לשכת תעסוקה, יש יישובים ערבים שיש בהם 50,000 או 17,000 ואין בהם לשכת תעסוקה

עאידה תומא סלימאן:  אז על מה אנחנו מדברים?      

מיקי לוי: תכף נשמע אותם

מיקי לוי:  משפט לסיום

עאידה תומא סלימאן: בואו נבנה תשתית קודם כול שיכולה כן להיכנס, וללמוד לעומק מהן הבעיות שעומדות, ומה עושים הצעירים, לפני שמתחילים לארגן להם תוכניות של איך להשתלב בצבא, כי רק הצבא עושה אנשים שמשולבים

מיקי לוי: לא רוצה שישתלבו בצבא, לא, לא בתפיסת העולם שלי

עאידה תומא סלימאן: אני חושבת שהתפתחנו עד עכשיו, אדוני, הדור שלי זה לא כמו הדור של ההורים שלי, והדור של הבנות שלי הוא לא כמו הדור שלי

עאידה תומא סלימאן:  ואני מאוד שמחה שצריך להסתכל עליהם גם כן לא כמקשה אחת, אלא היום הצעירים מלמדים אותי שהם לא רוצים לעבוד במקום עבודה שנה אחת או שנתיים, עוברים עליהם שינויים שגם צריכים ללמוד אותם לעומק, ולבנות תוכניות שמתאימות להם בלי לנסות לכפות עליהם שינויים בזהות, ובהבנה, ובשפה כדי שישתלבו

עאידה תומא סלימאן:  אפשר להשתלב ולהיות שונה

עאידה תומא סלימאן:  אפשר

מיקי לוי: אני בעניין הזה חלוק עלייך, אני לא רוצה לשנות זהויות, אני רוצה שהם יישארו ערבים בשפת האם שלהם, שיהיו גאים במוצא שלהם, אין לי בעיה עם זה

מיקי לוי:  יש לי איתך ויכוח על הנושא של השירות של אחרי גמר תיכון, פתאום נוצר חלל

מיקי לוי:  ולכן חלק מהנושא של השירות, לא בצבא, ולא - - -      

עאידה תומא סלימאן: נוצר חלל כי לא עשו להם תוכניות

עאידה תומא סלימאן:  אתה יוצא מנקודת מבט שאומרת שהמצב הרגיל הוא להיות בצבא, הדיפולט הוא להיות בצבא

מיקי לוי: לא אמרתי את זה

עאידה תומא סלימאן: אני לא מסכימה עם זה

מיקי לוי: אני אומר לך שלא

עאידה תומא סלימאן: ולא שירות אזרחי

עאידה תומא סלימאן:  כל אחד יעשה מה שבא לו

מיקי לוי: אני רוצה אותם בשירות אזרחי, כי השירות האזרחי נותן להם תובנות של מסגרת, תובנות של עבודה, שיפור השפה העברית

מיקי לוי:  את יודעת כמה בנות שמשמשות כבנות שירות, הייתי באוצר, הייתי אחראי על זה, אחר כך משתלבות באותו מקום שהן היו, ומתפתחות

מיקי לוי:  ואף אחד לא ביקש מהן לשנות את הזהות, ואף אחד לא ביקש מהן לשנות את הלבוש, נהפוך הוא

מיקי לוי:  אבל אתם כחברי כנסת צריכים, לתפישת העולם שלי, לבוא ולעודד את השירות האזרחי, אזרחי, לא תוספת של מילים, בקהילה שלכם, בבית החולים שמשרת את הציבורים שלכם

עאידה תומא סלימאן: אני בעד ערך ההתנדבות, אדוני, יש לי בעיה עם לקשור זכויות בסיסיות בעניינים האלה

מיקי לוי: אז את בחיים לא תצליחי להשתלב במדינת ישראל

עאידה תומא סלימאן: זאת השפה

עאידה תומא סלימאן:  עובדה שאני השתלבתי, אני חברת כנסת, השתלבתי יופי

מיקי לוי: אבל את אישית

מיקי לוי:  אני דואג לצעירים

מיקי לוי:  אבל, חברת הכנסת סלימאן, אני דואג לצעירים הערבים

עאידה תומא סלימאן: גם אני דואגת

מיקי לוי: אני חושב שהגישה שלכם מוטעית

עאידה תומא סלימאן: גם אני חושבת שהדעה שלך מוטעית

עאידה תומא סלימאן:  אנחנו חלוקים איך דואגים

עאידה תומא סלימאן:  בסדר גמור

מיקי לוי: חובתנו להביא אותם ללכת לבצע שירות אזרחי, אזרחי

מיקי לוי:  תגידי לי, אלה שנמצאים, בני העם הערבי שנמצאים בגרמניה או במקומות אחרים לא משתלבים? בוודאי שכן

מיקי לוי:  ולכן אני חושב שאתם טועים בדרך

מיקי לוי:  אני ממליץ לכם לעשות איזה סיעור מוחות פנימי, ולנסות למצוא את הדרך לשנות מילים, לשנות מושגים, כי זה חלק מהדרך לשילובם

מיקי לוי:  אין לי ויכוח איתך על זה שהמדינה אשמה

עאידה תומא סלימאן: כבוד היושב-ראש, אנחנו הנציגים של הצעירים האלה

עאידה תומא סלימאן:  אולי פעם אחת אתם תעצרו לרגע, תשמעו מה שיש לנו במושגים שלנו, בטרמינולוגיה שלנו, בהגדרות שלנו, כדי שאולי סוף סוף התוכניות יתחילו לעבוד

עאידה תומא סלימאן:  אף פעם לא עוצרים לרגע ושואלים למה כל התוכניות שמושקע בהן כסף לא הניבו תוצאות

עאידה תומא סלימאן:  אולי תשאלו את זה

מיקי לוי: אני לא יודע

מיקי לוי:  לא הייתי פה כל כך הרבה שנים

מיקי לוי:  אני מנסה למצוא פתרונות

עאידה תומא סלימאן: תשמעו מה יש לנו להגיד על עצמנו, לא מה אתם חושבים עלינו

מיקי לוי: ואחד הפתרונות זה שילובם בשירות האזרחי

מיקי לוי:  הורדנו את המילה השנייה שם, אני הייתי שותף להורדת הנושא הזה

מיקי לוי:  לעבוד עבור הקהילה, מה הרע בעניין הזה?      

עאידה תומא סלימאן: אין רע

מיקי לוי: הרי אתם משתמשים בכל מה שהמדינה מאפשרת, משירות נסיעה בתחבורה הציבורית, ורישיונות, ואוניברסיטאות, מה הרע בשירות האזרחי? אתם עושים טעות בשילובם, בעוד כלי של שילוב האזרחים, ואתם מביאים את זה לאיזשהו דגל שלא קיים, שלא צריך להיות קיים

מיקי לוי:  אבל עזבי, כנראה שלא נסתדר עם - - -     

עאידה תומא סלימאן: זה דיון שאפשר גם להזמין את הח"כים החרדים אליו, ובוא נדבר על זה אז, כדי לדבר על שילוב ועל זכויות

מיקי לוי: אני לא רוצה להזמין, גם איתם יש לי ויכוח

עאידה תומא סלימאן: אני יודעת

עאידה תומא סלימאן:  אבל אני מציעה לכבודו גם כן להקשיב לצד השני, לא להתעקש

מיקי לוי: אנחנו כמדינה אשמים, אבל אתם תיקחו חלק באחריות הזו, לא יזיק לכם

עאידה תומא סלימאן: אחריות על מה? על מה?      

מיקי לוי: הינה, דיברתי איתך על השירות האזרחי, מה יותר טוב מזה?     

עאידה תומא סלימאן: למה אני צריכה להסכים רק על הדבר הזה? מה עם שאר הדברים שאני העליתי שנים על גבי שנים?      

מיקי לוי: אני מסכים איתך על כל שאר הדברים

מיקי לוי:  תראי מה אני אומר, על הכול בעיניים עצומות

מיקי לוי:  קחי עוד כלי כדי לשלב את האזרחים

עאידה תומא סלימאן: בסדר, אז נשאר דבר שאנחנו חלוקים עליו

מיקי לוי: לא אמרתי משטרה, למרות שכשהייתי מפקד תחנה באוכלוסייה הערבית רציתי רק שוטרים ערבים, כי אני לא הכרתי, לא את התרבות, לא את השפה

מיקי לוי:  היה נחמד שהם יטפלו בהכול, באוכלוסייה שלהם, זה גם מקצועי יותר

מיקי לוי:  אני הולך הלאה למשרד העבודה, בבקשה

מיקי לוי:  וואי, יש לי 15 דקות, אני נורא מתנצל

מיקי לוי:  דוח מנהלים

אושרת שמעון: דוח מנהלים, מעולה

אושרת שמעון:  תודה רבה על הפוקוס על הנושא הזה, אני אתמקד בפתרונות, בדברים שהתחלנו להפעיל

אושרת שמעון:  אנחנו עובדים על שני צירים, ציר הטיפול באוכלוסייה, ובעצם צמצום הקבוצה של חסרי המעש, וציר המניעה

אושרת שמעון:       אתחיל בציר הצמצום

אושרת שמעון:  אנחנו מפעילים את תוכנית ריאן שהוזכרה כאן קודם

אושרת שמעון:  זאת תוכנית שבמסגרתה אנחנו מפעילים מעל 20 מרכזי הכוון ו-40 שלוחות בכל רחבי הארץ בחברה הערבית

אושרת שמעון:  נתנו מענה בשנה האחרונה למעל ל-20,000 משתתפים בתוך התוכנית הזאת

אושרת שמעון:  בתוך התוכנית הזאת מקבלים גם לימודי עברית, גם הכוון תעסוקתי, גם הכשרות תעסוקתיות

אושרת שמעון:  בעצם מגוון מאוד מאוד רחב של כלים כדי להשתלב בשוק העבודה

אושרת שמעון:  למעלה מ-50% מהמשתתפים של התוכנית הם צעירים מתחת לגיל 25

אושרת שמעון:  אבל רק עכשיו אנחנו מתחילים לתת איזשהו מענה ממוקד לניטים

אושרת שמעון:  עד עכשיו באמת התוכנית הוקמה כתוכנית שהמטרה שלה היה בעיקר לתת מענה לנשים בחברה הערבית

אושרת שמעון:  אכן, אני מצטרפת לשמחה של חסאן על הגידול המאוד משמעותי בתעסוקת נשים בעשור האחרון, זה באמת שיעורים מדהימים

אושרת שמעון:  אנחנו לא מורידים משם את הפוקוס, אלא מוסיפים פוקוס נוסף על אוכלוסיית חסרי המעש, ומשנים קצת את תמהיל האנשים שיקבלו את המענה בתוך תוכנית ריאן

אושרת שמעון:  זה כבר בדרך, כבר יצא לפועל

אושרת שמעון:       במקביל אנחנו עובדים על מענקים, נמצא פה גם מנהל אג'יק סלימאן, יצאנו כבר לדרך עם תוכניות לשנת מעבר

אושרת שמעון:  זה עוד במספרים קטנים, כי אנחנו לומדים, אבל זה כבר קורה בשטח

אושרת שמעון:  וכמובן שכמו שחסאן אמר, המטרה היא שאם נבין שמשהו מצליח, להגדיל את ה-scale ושזה יהיה הרבה יותר נוכח

אושרת שמעון:       בציר הצמצום אנחנו עובדים גם על הכוון תעסוקתי בתוך בתי הספר המקצועיים לנוער, יש שם 5,000 תלמידים מהחברה הערבית, ושם על צמצום נשירה

אושרת שמעון:  צמצום נשירה במכללות במה"ט עם כלים שכבר יצאו למכללות כדי להגדיל את האחוז של אלה שמסיימים את הלימודים כמדופלמים, הנדסאים וטכנאים מוסמכים

אושרת שמעון:  ואלה שני הצירים המרכזיים שאנחנו עובדים עליהם

אושרת שמעון:  כמובן שאני מקווה שעוד חצי שנה גם אנחנו נגיע עם עוד תוכניות שמתקדמות ועוד מספרים על הצלחות

מיקי לוי: תודה רבה לך

מיקי לוי:  המל"ג, בבקשה

אחמד אסמר: שלום, תודה רבה לכבוד יושב-ראש הוועדה, וגם לחוקרים במשרד מבקר המדינה

אחמד אסמר:  אני רוצה לציין כמה דברים

אחמד אסמר:  בעשר שנים האחרונות ישנה עלייה מאוד דרמטית במספר הסטודנטים הערבים שהכפילו את עצמם בכל התארים, בוודאי שזה יחד עם כל משרדי הממשלה הרלוונטיים

אחמד אסמר:  בנושא של העברית יש לנו את תוכנית "רואד", שהיא תוכנית להכוונה ולייעוץ לצעירים ערבים בתקופת התיכון

אחמד אסמר:  היא פרוסה ב-72 יישובים ערביים

אחמד אסמר:  גם במסגרת התוכנית הזאת הסטודנטים או התלמידים מקבלים מהמל"ג, שמתקצב קורסי יע"ל לשפה העברית, יש גם תוכניות אחרות שהן עם מלגות, כמו אירתקא, ועוד מלגות אחרות

אחמד אסמר:       לפני כמה שנים המכינות עברו אלינו, לשאלתך בנוגע למכינות, ועשינו רפורמה בכל הנושא של המכינות והתכנים שלהן, וגם עכשיו אנחנו שוקדים על זה

אחמד אסמר:  בספטמבר 2022 הייתה החלטת מל"ג לעשות רפורמה בנושא של העברית, להתאים את זה, כמו שציינה גם שירין, ל-CFR

אחמד אסמר:  אנחנו גם מממנים מכינות לשפה העברית, שהן ממש מכינות אינטנסיביות על מנת לשפר את השפה העברית

אחמד אסמר:      חשוב לי גם להדגיש שבדוח של מבקר המדינה לא הזכירו את המכללות, אלא רק את האוניברסיטאות, שהן מהוות בעצם 30% ממערכת ההשכלה הגבוהה

אחמד אסמר:  וגם חשוב לציין שלפי תפיסת מל"ג מבחן יע"ל אינו החסם, אלא החסם בעצם הוא אי ידיעת השפה העברית

אחמד אסמר:  בתר"ש הקרובה אנחנו מאוד אופטימיים, גם להכניס עוד ועוד צעירים ערבים למערכת של ההשכלה הגבוהה, וגם למקצועות נדרשים

אחמד אסמר:  תודה רבה

מיקי לוי: תודה רבה

מיקי לוי:  שירות התעסוקה, זריז

ראובן ארזי: אני מנהל את תוכנית מעגלי תעסוקה ואחראי על אוכלוסיות בשירות התעסוקה

ראובן ארזי:  אציין שמדובר פה, לדעתי – אני 21 שנה בשירות הציבורי, הייתי במספיק לשכות וניהלתי לשכות – ואני חושב שפה אנחנו מפספסים טיפה את העיקר

ראובן ארזי:  יש פה ציבור שלם עם בעיות מורכבות מאוד, שאפשר לתאר אנשים בהרבה מחקרים, אבל כשפוגשים את האנשים אישית מדובר פה בבעיות מורכבות מאוד שצריך פה יחס אישי לכל אחד

ראובן ארזי:       אנחנו בונים מלא תוכניות, אני בעצמי מנהל תוכנית כזאת, שאגב, בשבוע-שבועיים האחרונים ירד לשפל, הבטחת הכנסה של 48,000

ראובן ארזי:  אנחנו עומדים בכל הפרמטרים והכול בסדר, אבל אני כמנהל תוכנית רוצה להסתכל על זה בצורה אחרת

ראובן ארזי:  אני חושב שאם לוקחים נקודתית כל אחד ומכניסים אותו לתוך העולם הזה של תעסוקה, הם מגיעים ללא כלים בסיסיים

ראובן ארזי:  כשאנחנו מדברים על כלים רכים אנחנו מדברים על אנשים שלא יודעים מה זאת תעסוקה בכלל, לא יודעים איך לגשת לדברים הכי בסיסיים שיש

ראובן ארזי:  זאת אומרת שאנחנו מלווים אותם בשלבים עוד קודם העברית

ראובן ארזי:  זה בסדר שיש קורסים בעברית, ואנחנו נקדם את זה, וברוך השם, עובדים פה כל הצוותים, אנחנו נפגשים בהרבה פורומים, ועושים פה תהליכים חשובים, גם הצוות של חסאן וגם הצוות של מורשת וירושלים, אבל פה מדובר במשהו קצת יותר עמוק

ראובן ארזי:  ואני אומר שאם נשים פוקוס, אנשים מגיעים לקורסים בעברית כשאין להם שמץ לדברים בסיסיים טרום קורסים בעברית

ראובן ארזי:       פיתחנו תהליך, עשינו טסט עם המשרד למורשת בירושלים, וקורסים של הייטק, שזה היה נראה דווקא חבר'ה מאוד מאוד רציניים, סיימו באוניברסיטאות, והם לא יודעים עברית

ראובן ארזי:  אבל לא רק שהם לא יודעים עברית, יש להם חסמים בסיסיים

ראובן ארזי:  והם סיימו בהצלחה את הקורס, והרבה מהם השתלבו בעבודה

ראובן ארזי:  ועוד פעם, זה לא שגר ושכח, זה אחר כך ללוות אותם אישית, ואחרי שהם יתחילו בעבודה יש קשיים בתוך העבודה

ראובן ארזי:  אז מי מלווה אותם בתוך הקשיים בעבודה? מה, הכנסנו אותם לעבודה ובזה נגמר הסיפור? זה בהיבט של האנשים החזקים

ראובן ארזי:  אבל בואו נודה על האמת, לא כולם אקדמאים, גם לא כולם רוצים להיות אקדמאים, אז מה עושים עם כל אלה? איפה הם?     

מיקי לוי: יש מספיק מקצועות כחולים במדינת ישראל

ראובן ארזי: נכון

ראובן ארזי:  אז אני אומר לך כמי שפגש אותם המון שנים, לפני שעברתי למטה עשיתי בדיקה עם עצמי כמה דורשי עבודה ראיתי, 23,000 דורשי עבודה

ראובן ארזי:  אני יכול להגיד לכם שמדובר פה בליווי אישי ושינוי בתפיסת המחשבה של כולנו

ראובן ארזי:  לא יכול להיות שבן אדם מסיים י"ב בבתי ספר ערבים - - -     

מיקי לוי: עד עכשיו לא הבנתי – הליווי האישי ברור לי, אבל אני מסוגל ללוות 23,000?      

ראובן ארזי: אנחנו מסוגלים ללוות יותר

ראובן ארזי:  זה הכול עניין של שינוי בסטטוס איך מלווים אותם

מיקי לוי: הלוואי

ראובן ארזי: ואנחנו בתוכנית מלווים אישית, גם תוכנית ריאן מלווה אישית, וכל התוכניות שנעשות זה ליווי אישי, וזאת ההצלחה

ראובן ארזי:  אין זבנג וגמרנו, זה ליווי אישי עד לשלב שבן אדם נקלט לעבודה

ראובן ארזי:  ואחרי שהוא נקלט בעבודה צריך לתת את הדעת איך הוא ממשיך שם ומצליח שם

ראובן ארזי:      לגבי שאלת הלשכות, זה יושב אצל השר, הוגש כבר בג"ץ בעניין

ראובן ארזי:  אנחנו מחכים לתשובה, ונשמח לשרת בכל דרך שתהיה

עאידה תומא סלימאן: תשובה של בג"ץ?     

ראובן ארזי: לתשובה של השר בעניין ההרחבה של הלשכות

עאידה תומא סלימאן: מה עם המלצות הוועדה?     

מיקי לוי: למה בג"ץ צריך להתערב בדבר כזה?     

עאידה תומא סלימאן: גם הייתה ועדה מיוחדת שהוקמה

אבו עבייד: כי זה לא קרה במהלך הרבה מאוד שנים ונאלצנו לעתור לבג"ץ, זאת הסיבה

מיקי לוי: אני יכול לתת 40 שניות לכל אחד

מיקי לוי:  בבקשה

יעל מיזרוחין: אני אשמח להתייחס

יעל מיזרוחין:  אני מהתוכנית הלאומית יתד, התוכנית הלאומית לצעירים וצעירות במצבי סיכון

יעל מיזרוחין:  אנחנו מלווים כבר כ-7,000 ומעלה צעירים וצעירות בחברה הערבית, כ-22,000 בכלל בישראל

יעל מיזרוחין:  קודם כול אתייחס לדברים שנאמרו, והדבר המרכזי זה שאנחנו צריכים להרחיב את אפשרויות הבחירה לצעיר הערבי, ולאפשר לו את אפשרות הבחירה ממניפה מאוד מאוד גדולה של מענים

יעל מיזרוחין:  תפקידנו לפתח מענים עבור אוכלוסייה בסיכון

יעל מיזרוחין:  אין הלימה בין חסרי מעש לבין צעירים בסיכון, ואני מתחברת לדברים שנאמרו, אבל יש חפיפה גדולה

יעל מיזרוחין:  זאת לא הלימה אחד לאחד

יעל מיזרוחין:  כתבנו גם דוח שנמצא באתר שלנו, כתבו אותו ד"ר נסרין חאג' יחיא והצוות מ"נאס" עבור האוכלוסייה של יתד

יעל מיזרוחין:  אגע בשני נושאים מכל המענים שאנחנו מפתחים היום

מיקי לוי: 40 שניות

יעל מיזרוחין: תוכנית לטיפול בחובות, הנתון שאני מביאה כאן הוא ששליש מהחייבים בישראל הם מהחברה הערבית

יעל מיזרוחין:  אני מדברת על נתונים שמביאה רשות האכיפה והגבייה

יעל מיזרוחין:  צעיר ערבי שיוצא לחיים בתום הלימודים בגיל 18 יוצא לחיים עם חוב של 50,000 שקלים בממוצע על גבו

יעל מיזרוחין:  הקמנו מערך לטיפול בחובות, ואני חושבת שזה צריך להיות חלק מהשיח, וגם חלק מסך סט המיומנויות והכישורים שיש לצעירים שיוצאים לדרך עם חובות מאוד גדולים

יעל מיזרוחין:  אנחנו מפתחים המון גם ביחד עם הצוות של חסאן ו-550, וגם ביחד בהובלה של התכלול של 549

יעל מיזרוחין:  מענים אזוריים, יש לנו כמובן מענים רשותיים במחלקה לשירותים חברתיים ברשות, אבל הערך המוסף האזורי זה משהו שאנחנו מאוד מאוד משקיעים בו היום, גם בפיתוח של מענים להשלמת השכלה, וגם מענים אזוריים נוספים

יעל מיזרוחין:  אני מודה לכם מאוד על הדיון, ונשמח גם להגיע

מיקי לוי: תודה רבה

מיקי לוי:  קשה לי, זה הרבה אנשים, ושעתיים לא הספיקו

מיקי לוי:  כל אחד 40 שניות

כארם שביטה: 40 שניות, אני לא יודע אם זה יספיק, אשמח - - -     

מיקי לוי: מה לעשות, 40 שניות

מיקי לוי:  אם אתה לא מספיק, אל תתחיל

כארם שביטה: אני אתחיל, ואשתדל לסיים

מיקי לוי: בבקשה

כארם שביטה: אשמח לדבר על מה שקורה היום בחברה הערבית המוסלמית

מיקי לוי: זה לא כרגע על הזמן

מיקי לוי:  זה לא על השולחן שלנו, אני נורא מצטער

מיקי לוי:  זה לא במסגרת הדיון

כארם שביטה: אתם מדברים על חוסר מעש בחברה הערבית המוסלמית

כארם שביטה:  אני רוצה להגיד לכם, זה לא חוסר מעש

כארם שביטה:  יש מעש, ועושים את זה בכיוון שלא מקדם אותם

כארם שביטה:  מקדם אותם בשביל לעשות מזומנים

כארם שביטה:  היום הצעיר הערבי המוסלמי, מבחינתו יש לו שקל הוא שווה שקל, הוא יעבוד בכל דבר שהוא בשחור בשביל להביא את המיליונים, ומבחינתו הוא השיג הצלחה

כארם שביטה:  הבחור הערבי המוסלמי אף פעם לא היה מחובר לתאגיד, לא עשה שירות קהילתי, הרחיקו אותנו

מיקי לוי: שמעת מה אמרתי לחברי הכנסת

כארם שביטה: כן, הרחיקו אותנו מהתאגיד, מהמבנה של התאגיד

כארם שביטה:  אנחנו לא מאמינים בביורוקרטיה, אפילו ברמה של ביטוח לאומי

כארם שביטה:  הבחור הערבי הפך להיות פוסט-טראומטי ואין לו אמונה לא בחברי כנסת ערבים ולא בתאגיד כולו

כארם שביטה:  והגענו למצב שבמידה ולא נקדם שמחה, ביטחון וחופש, הלך על כולנו

מיקי לוי: תודה רבה

מיקי לוי:  בבקשה

חיאם קעאדן: שלום, רק כמה הערות

חיאם קעאדן:  בדוח של מבקר המדינה הם הציגו נתונים מהשנים 2022-2021

מיקי לוי: המצב עוד יותר חמור

חיאם קעאדן: אני לא יודע איך המצב, ויש לי סיבות לשאול את השאלה הזו – אם היו להם נתונים על שנים לפני זה, ואם הנתונים האלה עלו בגלל מה שהיה בשנת 2021, כל התמונה שהתקבלה בארץ

גיא אלעד: יש נתונים גם לפני

חיאם קעאדן: עם אותם מספרים או שזה פחות? כי זה עלה אחרי שומר החומות

גיא אלעד: הצגנו אותם אתמול, היה פה את הגרף

גיא אלעד:  תלוי איפה

גיא אלעד:  אתה מדבר מבחינת חוסר מעש?     

חיאם קעאדן: כן

גיא אלעד: תלוי איפה

גיא אלעד:  אצל הבדואים בדרום ראינו שהייתה החמרה

גיא אלעד:  בערים הצפון - - -     

חיאם קעאדן: בשנים לפני זה היה יותר או פחות?      

מיקי לוי: שב איתם, הם ייתנו לך את כל הנתונים, תאמין לי

חיאם קעאדן: טוב

חיאם קעאדן:  אני חושב שצריך לקדם דיון, היושב-ראש, זה מאוד חשוב

מיקי לוי: אני כבר מסכם

חיאם קעאדן: שתיים, כמובן שהבסיס לכל הדיונים האלה זה הפקרה של המון שנים בחברה הערבית

מיקי לוי: מסכים

חיאם קעאדן: אם לא יטפלו בדברים האלה – היישובים גדלים, האוכלוסייה גדלה, התכנון, השטח האורבני הוא אותו שטח, היישובים הופכים להיות יותר צפופים, יותר לחוצים – זה פתח לעוד בעיות לעשר השנים הבאות

מיקי לוי: תודה רבה

מיקי לוי:  בבקשה, 40 שניות

אחמד בדראן: הנתונים, הממצאים בדוח המבקר מדאיגים, מדאיגים מאוד

אחמד בדראן:  עוד יותר כשמסתכלים על הצעירים לא רק מ-18 עד 24, אלא עד 34, ועל חסרי המעש שגם בקבוצת הגיל הזו

אחמד בדראן:  באותו שבוע שהתפרסם דוח המבקר התפרסמה סקירה סטטיסטית, ששותפים בה מכון ברוקדייל, רשות הצעירים, והמכון הישראלי לדמוקרטיה

אחמד בדראן:  והיא מתייחסת לכל הנתונים על קבוצת הגיל הצעירים מ-18 עד 34, והתמונה הכוללת נהיית יותר קשה

אחמד בדראן:  אני רוצה לציין מס' נקודות - -     

מיקי לוי: עשר שניות, שמעת את הצלצול

אחמד בדראן: - - שגם דוח המבקר מציין אותן, הן בולטות שם, מזמינות אותנו

אחמד בדראן:  אחד, הוזכרו דברים טובים שנעשים, אבל החברה הערבית מגוונת, יש בה אי שוויון גדול

אחמד בדראן:  אי-אפשר להתייחס לחוסר מעש או לחברה הערבית אצל הבדואים כמו שמדברים על החברה בגליל

אחמד בדראן:  אז צריך להגדיר יעד מדיד, כמה מורידים עד 20%, 30% חסרי המעש

אחמד בדראן:       ההמלצות והנקודות שבדוח המבקר בעניין של מערכת החינוך מזמינות עשייה בכיוונים אחרים שונים אפילו לאן שמשרד החינוך זורם, העניין הזה של הישגים ופחות כישורים

אחמד בדראן:  אני לא מבין למשל למה לא בכל בית ספר ערבי יש מעבדה, מעבדת שפות, גם עברית וגם ערבית

אחמד בדראן:  זה מאוד פשוט לעשות את הדברים הללו

מיקי לוי: תודה

אחמד בדראן: תודה

מיקי לוי: אני מתנצל

מיקי לוי:  את, גברתי

אבו עבייד: יש לנו נייר עמדה בנושא

אבו עבייד:  אני רוצה להתייחס לשני דברים עיקריים לגבי החברה הבדואית בנגב

אבו עבייד:  דבר ראשון, לשכות תעסוקה, זה הגיע לבג"ץ, כי נאלצנו לעתור לבג"ץ לאחר אי מענה של שירות התעסוקה

אבו עבייד:  יש להם כל מיני קריטריונים, שלא ברור בדיוק מהם הקריטריונים האלה, לפתיחת לשכות תעסוקה

אבו עבייד:  עתרנו בשם המועצה המקומית לקיה, המועצה המקומית תל שבע, המועצה המקומית חורה, והמועצה המקומית ערערה בנגב, שיש בהן אחוזים מאוד גבוהים של אבטלה

אבו עבייד:  אין לשכות תעסוקה

אבו עבייד:  זה דבר ראשון

אבו עבייד:      דבר שני גם בענייני תעסוקה, בהחלטות החומש לחברה הבדואית, שתי ההחלטות הקודמות, יש החלטות להקמת אזורי תעסוקה ותעשייה ביישובים הבדואים

אבו עבייד:  אנחנו לא רואים מזה כלום

אבו עבייד:  יש רק אזור תעשייה אחד מוצלח מאוד ברהט, משותף בין רהט, להבים ובני שמעון, ויש מין מיני אזור תעסוקה בשגב שלום, שיש בו מפעל אחד לעוף, וחצי מפעל נוסף

אבו עבייד:       אז אלו דברים שצריכים טיפול, ולא רק טיפול של ארגוני חברה אזרחית ומעקב של חברה אזרחית, אלא מעקב של משרדי ממשלה, ומי שמבצעים את תוכניות החומש, ותוכניות חומש לחברה הבדואית

אבו עבייד:  אנחנו רואים פה את חסאן מתוכנית החומש הכללית, אבל אנחנו לא רואים פה את מי שאחראי על החברה הבדואית מתוכנית החומש הנוספת, הוא לא נמצא פה

אבו עבייד:  למה?     

מיקי לוי: תכף אני אסכם את העניין הזה

מיקי לוי:  אני נורא מצטער

מיקי לוי:  אני מבקש סליחה מכל אלה שבאו ואני לא יכול לתת להם זכות דיבור, כי הזמן שלי תם

מיקי לוי:  כבר שמעתם את הצלצול

מיקי לוי:  כנראה ששעתיים לדיון הזה – לא כנראה, שעתיים לדיון הזה לא הספיקו

מיקי לוי:  אני בעוד חצי שנה קובע דיון נוסף, וכל אלא שלא דיברו, אני מבקש את סליחתכם, תקבלו רשות דיבור, תירשמו, אני מתחייב לתת לכם

מיקי לוי:       גברתי ממשרד ראש הממשלה, יש כאן חוסר סנכרון בין המשרדים

מיקי לוי:  אני שומע את הגב' הזו ממשרד החינוך, את גב' שירין, ואני מלא גאווה, ויש לי תקווה שמה שהיא אמרה יצא אל הפועל

מיקי לוי:  אני שומע את האדון הזה מהמשרד לשוויון חברתי ששולט בחומר יותר טוב ממני, הרבה יותר טוב ממני, וכולי מלא גאווה שהנושאים האלה יצאו אל הפועל

מיקי לוי:  ואני שומע את משרד התעסוקה, ואני שומע את משרד העבודה, ואני לא שומע אתכם, את משרד ראש הממשלה

מיקי לוי:  אני לא שומע אתכם, כי אתם לא מסנכרנים את כל מה שצריך

מיקי לוי:  אני לא שומע אתכם, כי מה שאמרה הגב' על אזור תעסוקה עכשיו מדם ליבה, ועל שירות תעסוקה, לפתוח אצלם במגזר הבדואי כי סגרו אותו, זה צריך לבוא לשולחן משרד ראש הממשלה

מיקי לוי:  יש חוסר סנכרון במשרדי הממשלה, ואנחנו כולנו אשמים, גם אני

מיקי לוי:  גם אני

מיקי לוי:  אני בתוך הגיגית הזו, בתוך הספינה הזאת שהולכת לטבוע

מיקי לוי:  ואתם, משרד ראש הממשלה, את, גבירתי, צריכה להגיד: אני הולכת לסנכרן את כלל המשרדים, כי ההתרשמות שלי היא שיד ימין לא יודעת מה עושה יד שמאל

טלל דולב: אני רוצה להתייחס

מיקי לוי: כל אחד בחלקת אלוהים הקטנה שלו מומחה גדול

מיקי לוי:  שירין ממשרד החינוך, הבחור מהמשרד לשוויון חברתי

מיקי לוי:  הגיע הזמן שאתם תעשו איזה שולחן עגול, תזמני את כולם לישיבה אצלך, תנסי לסנכרן, ולראות איך מוציאים את הכול אל הפועל

טלל דולב: אני רוצה להתייחס לנקודה הזאת, כי, א'

טלל דולב:  באופן אישי כאיש מקצוע בממשלה יש לי הרבה שנים של ניסיון - -     

מיקי לוי: זה לא אישית אלייך

טלל דולב: ברור לי

טלל דולב:  - - בהובלת תוכניות של סנכרון בין משרדי ממשלה, ואני מבינה טוב על מה אתה מדבר ברוב המקרים

טלל דולב:  במקרה הזה הגורם האחראי לסנכרון זה הרשות לפיתוח החברה הערבית במשרד לשוויון חברתי

טלל דולב:  התחושה שלנו לגבי התוכנית הזאת היא שנעשית שם עבודת סנכרון מצוינת, ויעידו על כך השותפים

טלל דולב:  אנחנו כמשרד ראש הממשלה פה, והם מסנכרנים - - -     

מיקי לוי: אבל אין תוצאות

טלל דולב: זה לא

טלל דולב:  אני חושבת - - -     

מיקי לוי: התוצאות לא מספיקות

מיקי לוי:  לא שאין, הן אינן מספיקות

טלל דולב: אני חושבת שלא הקשבנו לעניין הזה פה עד הסוף

טלל דולב:  יש תוצאות בתחומים מסוימים, אין תוצאות בתחומים אחרים

טלל דולב:  אגיד את המשפט הבא – אני לא חושבת שהשאלה כאן לגבי הנושא של עבודה עם צעירים חסרי מעש כרגע היא בעיה של חוסר סנכרון

טלל דולב:  אנחנו בנוסף במשרד ראש הממשלה כן מתכללים את החלטה 549, שצריכה לתת מענה לחלק מחסרי המעש

טלל דולב:  אנחנו עובדים בשיתוף פעולה עם הרשות של חסאן

טלל דולב:  בעצם כל אלה שנותנים מענים פה הם שותפים גם לתוכנית הזאת וגם לתוכנית הזאת

טלל דולב:       הבעיה כאן היא לא חוסר סנכרון

טלל דולב:  אני חושבת שחסאן דיבר על זה, שחברת הכנסת שעבדה דיברה על זה, שממצאי דוח מבקר המדינה מדברים על זה, גם העמיתה שלי ממשרד הרווחה דיברה על זה

טלל דולב:  יש פה גם שאלה של פיצוח

טלל דולב:  אנחנו צריכים קודם כול לקחת את המשאבים שכן כבר ניתנו, אני חושבת שברור לגמרי, ואני סומכת גם על המשרד של חסאן וגם על השותפים שלי, שלו במשרדים האחרים, שדברים יצאו אל הפועל

טלל דולב:  ואנחנו צריכים את חלק מהסיפור הזה לפצח

טלל דולב:  גם דוח מבקר המדינה מעיד על זה

טלל דולב:  יש פה שלוש קבוצות אוכלוסייה

מיקי לוי: מי יפצח?     

טלל דולב: אנחנו

מיקי לוי: את, או, סוף סוף משרד ראש הממשלה לוקח אחריות, לא פוליטיקה

מיקי לוי:  עזבי אותי מפוליטיקה, יש כאן בעיה חברתית ארצית של החברה הישראלית בכללה

טלל דולב: לגמרי

טלל דולב:  אני לגמרי מסכימה

מיקי לוי: הבחור הצעיר הזה הוא איש אשכולות, שולט בחומר

חסאן טואפרה: רגע, אני אגיד לאימא שלי לעלות לשידור

מיקי לוי: אל תדאג, אתה לקידום

מיקי לוי:  משרד ראש הממשלה צריך לקחת אחריות

מיקי לוי:  עם כל הכבוד, שמתם על הרשות – זאת רשות, אני יודע, הייתי סגן האוצר, אני יודע מה כוחה של רשות כשזה לא בא מלמעלה

מיקי לוי:  עזבו אתכם, את יודעת כמה רשויות יש במשרדי הממשלה, אתם צריכים לסנכרן את זה

מיקי לוי:  אנחנו נפשוט את הרגל, ונשלם מחיר כבד כחברה ישראלית על מה שקורה בחברה הערבית, ואתם מנסים להגיד לי: הוא אחראי והוא אחראי, והגב' הזאת אחראית

מיקי לוי:  תסנכרנו את הכול

מיקי לוי:  תקבעי אחת לחודש וחצי, אחת לחודשיים ישיבה, תשמעי אותה שאין לה אזורי תעשייה, תלכו למנכ"ל או לסמנכ"ל, לא יודע מה, במשרד הכלכלה, משהו

מיקי לוי:  אתם מבינים? כל אחד לנפשו פה, וזה מוציא אותי מהכלים

מיקי לוי:  אין לי טענות אלייך

טלל דולב: אני מצטערת

טלל דולב:  ברור לך - - -     

מיקי לוי: כמשרד ראש הממשלה אם את עוד אומרת לי: הרשות – הבנתי, נכשלתי היום בדיון הזה, לא עשיתי שום דבר, אני אסמוך על הגב' הזו, אני אסמוך עליו

טלל דולב: הרשות עושה עבודה מצוינת, הרשות מסנכרנת את השותפים האחרים

מיקי לוי: הבנתי

מיקי לוי:  אבל הרשות מה, אחראית על משרד החינוך, על התוכניות?     

טלל דולב: אנחנו נעמוד - - -     

מיקי לוי: אחראית על משרדי התעסוקה? לא

מיקי לוי:  אז בסדר, אל תיקחי אחריות, הבנתי אותך

טלל דולב: אני לא מנסה לברוח מאחריות, אני רוצה שיהיה לגמרי ברור

טלל דולב:  בכל דבר שגם הרשות תצטרך את עזרתנו, והרשויות האחרות שמסנכרנים את זה, אנחנו ניתן את זה

מיקי לוי: את לא מבינה אותי

מיקי לוי:  תאמיני לי, הייתי מפקד מחוז, הייתי תמיד בקצה הפירמידה, לקחתי אחריות

מיקי לוי:  תגידי: אני מסנכרנת את כולם

מיקי לוי:  אני באה, אתם תבואו אליי פעם בחודשיים, את, מה עשית? איפה הזה שלך? מה עשו עם אזורי תעשייה? הלכנו למשרד הכלכלה

מיקי לוי:  את מפילה על הרשות

מיקי לוי:  אולי שהרשות תשב במשרד ראש הממשלה וגם תדווח? הבחור הזה הוא בחור מוכשר לפי מה שהוא אמר, לפי מה שהוא הוציא לפועל, לפי השליטה שלו בחומר, אבל הוא לא יכול להגיד, סתם לדוגמה, לשירין: תעשי כך וכך, כי היא צריכה ללכת לשר שלה

שירין נטור חאפי: האמת שהוא יכול להגיד לי, ואני אעשה

טלל דולב: הוא יכול, יש לו סמכויות להגיד לה

חיאם קעאדן: הוא מוכשר בלי קשר לישיבה

חסאן טואפרה: אנחנו עושים את זה

חסאן טואפרה:  אבל לדעתי מה שצריך לעשות, אנחנו צריכים – אולי לקראת עוד חצי שנה לדיון – לבוא אחרי שישבנו כולנו ספציפית על הנושא הזה, ולהציג לפני הוועדה את המהלכים שאנחנו מוציאים לפועל, ואת החסמים שקורים

טלל דולב: לגמרי

טלל דולב:  אני מסכימה לגמרי

חסאן טואפרה: ואפשר לעשות ישיבות נוספות עם כל השחקנים, ולסנכרן את הכול

מיקי לוי: זה מה שאני מנסה לעשות

שירין נטור חאפי: אבל חשוב לי להגיד שיש דינמיקה, חשוב לי לסיים עם זה כדי שתהיה אופטימי

שירין נטור חאפי:  אני יודעת שאני אופטימית חסרת תקנה

טלל דולב: אין לי בעיה להוביל את זה

מיקי לוי: זה בסדר, אני מבסוט שאת מדברת ונותנת לי תקווה

שירין נטור חאפי: אנחנו בסטטוסים קבועים מול חסאן והצוות שלו, שיחות

שירין נטור חאפי:  קודם כול בסטטוסים קבועים בתוך המשרד

שירין נטור חאפי:  אני לא ישנה בלילה, זאת אחריות שלי

שירין נטור חאפי:  אני לא צריכים שרוה"מ יגיד לי שלשפר את איכות החיים של הנוער הערבי, זו חובה אישית ומקצועית שלי

שירין נטור חאפי:  אני עושה את זה, אני עובדת בזה, גם מול חסאן ב-500, סטטוסים שבועיים, חודשיים, ישיבות מתכללות, פורום מחוזי

שירין נטור חאפי:  אנחנו עושים את זה

שירין נטור חאפי:       אנחנו רק מבקשים שכולם יבינו שקודם כול יש פה שני דברים

שירין נטור חאפי:  אני יודעת שהמבטא שלי לפעמים בעוכריי, כי אני אולי לא מבטאת באותנטיות את החברה הערבית, אבל זה לא קשור, אני באה מלוד, מעיר מעורבת

שירין נטור חאפי:  חברים, נכון שהחברה הערבית במצוקה, אבל היא חברה ערבית מדהימה

שירין נטור חאפי:  משרדי הממשלה, כל אחד יודע מה התפקיד שלו

שירין נטור חאפי:  אנחנו עובדים בסנכרון

שירין נטור חאפי:  תוך חצי שנה – אני מודה, מרוב תוכניות לא היה לנו תכנון נכון של הדברים

שירין נטור חאפי:  לכל אחד היו תוכניות מופלאות, לא היו יעדים, לא היו מדדים

שירין נטור חאפי:  היום אנחנו יודעים לעבוד אחרת

שירין נטור חאפי:  דוח מבקר המדינה מדיר שינה מעיני

שירין נטור חאפי:       דרך אגב, ההמלצה שלך ללמד מקצוע, לא סתם, לא נפל ככה על אוזניים ערלות, לקחתי את זה, אנחנו בוחנים שיתוף פעולה עם אחת האקדמיות במחוז המרכז, עובדים בזה

שירין נטור חאפי:  תנו לנו חצי שנה, נוכיח לכם שזה יכול להיות

מיקי לוי: את אמרת שלושה חודשים, אני אמרתי חצי שנה

שירין נטור חאפי: אז ארבעה חודשים

מיקי לוי: ואם אני אצטרך אפילו לעשות אחרי חצי שנה דיון מעקב ולהיפגש איתכם עוד שלושה חודשים אחר כך - - -     

שירין נטור חאפי:  בשמחה

מיקי לוי: אני לא יורד מכם

מיקי לוי:  אני חרד לחברה הערבית סלש חברה ישראלית

מיקי לוי:  בסוף זה משליך עלינו כעל חברה, שגרים בארץ הזו וחיים יחד

מיקי לוי:  ואם לא נעשה – אנחנו בדקה ה-90, במושגי כדורגל זה סוף המשחק

מיקי לוי:  לפי מה שקורה היום ברחובות זה מדאיג אותי

שירין נטור חאפי: גם אותנו

מיקי לוי: מה יהיה עם הדורות הבאים? זה ילך ויחמיר

קריאה: בצדק

קריאה:  נכון

שירין נטור חאפי: אבל פעם היה דיון על החברה הערבית בלי נציגים של החברה הערבית שידברו את החברה הערבית, אז יש פה התקדמות

מיקי לוי: ראית שגם עם חברי הכנסת – אני לא מסכים עם החברים שלי שיושבים איתי באותו בניין

מיקי לוי:  אני חושב שצריך לשלב אחרת לא נצליח

מיקי לוי:  לא נצליח

שירין נטור חאפי: תודה

מיקי לוי: ונראה לי שהלילה אני לא אשן טוב

מיקי לוי:  תודה רבה לכם

מיקי לוי:  אני מתנצל שוב בפני מי שלא דיבר

מיקי לוי:  בעוד חצי שנה כל הפורום הזה ייפגש פה פעם נוספת עם תוצרים

מיקי לוי:  אני לא אעזוב אתכם

מיקי לוי:  הישיבה נעולה